Wobsah

# Access2Base

## Što Access2Base je?

Access2Base je biblioteka makrow LibreOfficeDev za (wobchodniskich abo priwatnych) wuwiwarjow nałoženjow a pokročenych wužiwarjow. Je jedna z bibliotekow, kotrež su w „Nałoženske makra a dialogi“ składowane.

Funkcionalnosć, kotruž implementowane makra skića, su direktnje wot Microsoft Access inspirowane. Makra su předewšěm z nałoženja LibreOfficeDev Base wuwołujomne, ale tež z někajkeho dokumenta LibreOfficeDev (Writer, Calc …), hdźež je zmysłapolnje, přistup k datam dóstać, kotrež su w datowej bance składowane.

API, kotryž Access2Base k dispoziciji staja, ma kompaktniši, intuitiwniši a lóšo nawuknjomny być hač UNO API (API = Application Programming Interface; hornjoserbsce: Tykačka programowanja nałoženjow).

Biblioteka je online dokumentowana na https://access2base.libreoffice.org/.

## Implementowane makra wobsahuja:

1. zjednorjeny a rozšěrjomny API za wobchadźenje z formularami, dialogami a wodźenskimi elementami, podobne na objektowy model Microsoft Access.

2. API za přistup k datowej bance na objekty tabela, wotprašowanje, datowa sadźba a polo,

3. rjad akcijow ze syntaksu, kotraž je identiska z wotpowědnymi makrami/akcijemi Microsoft Access,

4. funkcije datoweje banki DLookup, DSum …,

5. podpěru krótkeho pisanja kaž Forms!myForm!myControl

a nimo toho

6. konsequentny wodźenski program za zmylki a wuwzaća,

7. móžnosće, podawki za formulary, dialogi a wodźenske elementy programować a

8. podpěru za zasadźene formulary kaž tež samostatne formulary (Writer).

## Přirunanje Access2Base z Microsoft Access VBA

       REM Open a form ...
                 OpenForm("myForm")
       REM Move a form to new left-top coordinates ...
                 Dim ofForm As Object  ' In VBA =>  Dim ofForm As Form
                 Set ofForm = Forms("myForm")
                 ofForm.Move(100, 200)
       REM Get the value of a control ...
                 Dim ocControl As Object
                 ocControl = ofForm.Controls("myControl")
                 MsgBox ocControl.Value
       REM Hide a control ...
                 ocControl.Visible = False
       REM ... or alternatively ...
                 setValue("Forms!myForm!myControl.Visible", False)  '  Shortcut notation
                 ' In VBA =>  Forms!myForm!myControl.Visible = False

Prošu podpěrajće nas!