Wobsah

# Powšitkowne

We wotrězku Powšitkowne móžeće standardne nastajenja za składowanje dokumentow a standardne datajowe formaty wubrać.

Přistup k tutomu přikazej …

#### Z menijoweje lajsty:

Wubjerće LibreOfficeDev – NastajenjaNastroje – Nastajenja… – Začitać/Składować – Powšitkowne.

#### Z powjercha z rajtarkami:

Klikńće w rajtarku Nastroje na tłóčatko Nastajenja… a wočińće potom Začitać/Składować – Powšitkowne.

Někotre nastajenja njedadźa so wróćo stajić, hdyž su so wobdźěłali. Stajće pak změny manuelnje wróćo pak klikńće na Přetorhnyć a wočińće zaso dialog Nastajenja.

## Začitać

### Swójske nastajenja z dokumentom začitać

Začita swójske nastajenja wužiwarja, kotrež su w dokumenće składowane, z dokumentom.

Jeli nastajenje Swójske nastajenja z dokumentom začitać wubrane njeje, slědowace swójske nastajenja hišće płaća:

- Nastajenja, kotrež su w Dataja – Ćišćeć… – Nastajenja k dispoziciji,

- Mjeno faksoweho nastroja,

- Nastajenja wotstupow za wotstawki před tekstowymi tabelemi,

- Informacije wo awtomatiskej aktualizaciji za zwjazanja, pólne funkcije a diagramy,

- Informacije wo dźěle z aziskimi znamješkowymi formatami.

Slědowace nastajenja so přeco z dokument začitaja, hač tute nastajenje je zmóžnjene abo nic:

- Datowe žórło zwjazane z dokumentom a jeho napohlad.

### Ćišćerske nastajenja z dokumentom začitać

Njedźiwajo na to, hač tute nastajenje je zmóžnjene, so aktualne ćišćerske nastajenja z dokumentom składuja.

Jeli nastajenje Ćišćerske nastajenja z dokumentom začitać je zmóžnjene, so aktualne ćišćerske nastajenja z dokumentom začitaja. To móže w nastajenju běroweho paketa k tomu wjesć, zo so dokument z druhim ćišćakom ćišći, kotryž je w druhej chódbje abo w druhim twarjenju, chibazo wuběraće prawy ćišćak w dialogu Ćišćeć manuelnje.

Jeli nastajenje Ćišćerske nastajenja z dokumentom začitać je znjemóžnjene, so składowane nastajenja njewužiwaja a dokument so ze systemowym ćišćakom ćišći, chibazo so tute nastajenje přepisuje, hdyž so druhi ćišćak w dialogu Ćišćeć wuběra.

### Poziciju napohlada z dokumentom začitać, samo hdyž je so wot druheho wužiwarja składował

Začita nastajenja napohladneje pozicije, kotrež su w dokumenće składowane, z dokumentom, samo hdyž je so wot druheho wužiwarja składował.

Jeli nastajenje Poziciju napohlada z dokumentom začitać, samo hdyž je so wot druheho wužiwarja składował wubrane njeje, so pozicija napohlada jenož z dokumentom začita, jeli metadaty awtora w dokumenće prědmjenu a swójbnemu mjenu w LibreOfficeDev – NastajenjaNastroje – Nastajenja… – LibreOfficeDev – Wužiwarske daty wotpowěduja. Dźiwajće na to, zo awtor so jenož z dokumentom składuje, jeli nastajenje Wužiwarske daty nałožić w Dataja – Kajkosće… – Powšitkowny je zmóžnjene.

## Składować

Dokumenty awtomatisce składować

### Informacije awtomatiskeho wobnowjenja składować kóžde

Podawa, zo LibreOfficeDev informacije składuje, kotrež su w padźe spada trěbne, zo bychu so wšě změnjene dokumenty wobnowili.

### Mjeńšiny

Podawa časowy interwal w mjeńšinach, prjedy hač so informacije awtomatiskeho wobnowjenja za dokument składuja.

Časoměr so za dokument startuje, hdyž so dokument prěni raz měnja. Informacije awtomatiskeho wobnowjenja so po podatym času składuja (mjeztym zo LibreOfficeDev je w prózdnoběhu). Časoměr so potom z přichodnej změnu w dokumenće znowa startuje.

### Město toho dokument awtomatisce składować

Podawa, zo LibreOfficeDev změnjeny dokument sam składuje, město toho zo by nachwilnu wobnowjensku wersiju wutworił. Wužiwa časowy interwal podaty w mjeńšinach.

### Dokumentowe kajkosće před składowanjom wobdźěłać

Podawa, zo so dialog Kajkosće kóždy raz jewi, hdyž přikaz Składować jako wuběraće.

### Přeco zawěsćensku kopiju wutworić

Składuje předchadnu wersiju dokumenta jako zawěsćensku kopiju, hdyžkuli dokument składujeće. Kóždy raz, hdyž LibreOfficeDev zawěsćensku kopiju wutworja, so předchadna zawěsćenska kopija wuměnja. Zawěsćenska kopija datajowu kóncowku .BAK dóstawa.

Zo byšće městno zawěsćenskeje kopije změnił, wubjerće LibreOfficeDev – NastajenjaNastroje – Nastajenja… – LibreOfficeDev – Šćežki a zapodajće potom nowu šćežku za zawěsćensku dataju.

#### Zawěsćenje do samsneho rjadowaka kaž dokument składować

Zawěsćenska kopija so do samsneho rjadowaka kaž dokument składuje. Jeli zawěsćenska kopija njeda so z někajkeje přičiny w samsnym rjadowaku składować, pospytuje LibreOfficeDev kopiju w rjadowaku Zawěsćenja w Šćežki składować.

### URL relatiwnje k datajowemu systemej składować

Tute nastajenje wam zmóžnja, standard za relatiwne adresowanje URL w datajowym systemje a w interneće postajić. Relatiwne adresowanje je jenož móžne, jeli žórłowy dokument a cilowy dokument stej na samsnym wothrawaku.

Relatiwna adresa so přeco ze zapisom započina, w kotrymž je aktualny dokument. Porno tomu so absolutna adresa přeco w korjenjowym zapisu započina. Slědowaca tabela rozdźěl w syntaksy mjez relatiwnym a absolutnym adresowanjom pokazuje:

Přikłady | Datajowy system | Internet
--- | --- | ---
relatiwny | ../images/img.jpg | ../images/img.jpg
absolutny | file:///C:/dźěło/wobrazy/img.jpg | https://myserver.com/work/images/img.jpg

Pokiw pomocy přeco absolutnu šćežku pokazuje. Jeli pak so dokument w HTML-formaće składuje, LibreOfficeDev relatiwnu šćežku zapoda, jeli wotpowědny kontrolny kašćik je wubrany.

Wubjerće tutón kontrolny kašćik za relatiwne składowanje URL w datajowym systemje.

### URL relatiwnje k internetej składować

Wubjerće tutón kontrolny kašćik za relatiwne składowanje URL w interneće.

## Nastajenja za standardny datajowy format a ODF

### Wersija ODF-formata

LibreOffice 7.0 format OpenDocument (ODF) wersije 1.3. podpěruje. Předchadne wersije LibreOffice datajowy format ODF 1.2 podpěruja. Starše datajowe formaty njemóža wšě nowe funkcije noweje softwary składować.

OpenOffice.org 3 a StarOffice 9 stej nowe funkcije zawjedłoj, kotrež dyrbja so z pomocu formata OpenDocument (ODF) wersije 1.2 składować. Staršej wersiji OpenOffice.org 2 a StarOffice 8 datajowej formataj ODF 1.0/1.1 podpěrujetej. Tej staršej datajowej formataj njemóžetej wšě nowe funkcije noweje softwary składować.

Aktualne wersije LibreOfficeDev móža dokumenty w formatach ODF 1.0/1.1, 1.2 a 1.3 wočinić.

Hdyž dokument składujeće, móžeće wubrać, hač so ma dokument w formaće ODF 1.3, ODF 1.3 Extended, ODF 1.2, ODF 1.2 Extended, ODF 1.2 Extended (modus kompatibelnosće) abo w staršim formaće ODF 1.0/1.1 składować.

Tuchwilu formataj ODF 1.2 (Extended) abo nowše zmóžnjeja, zo dataje Draw a Impress komentary wobsahuja. Tute komentary dadźa so přez Zasadźić – Komentar do najnowšeje wersije softwary zasadźić. Komentary so zhubja, hdyž so dataje do staršich wersijow softwary začituja, kotrež su so z najnowšej wersiju softwary składowali.

Někotre předewzaća abo organizacije snano ODF-dokumenty we formaće ODF 1.0/1.1 abo ODF 1.2 trjebaja. Móžeće tute formaty wubrać, zo byšće je w lisćinowym polu składował. Tute starše formaty njemóža wšě nowe funkcije składować, tohodla so nowy format ODF 1.3 (rozšěrjeny) poručuje, hdźež to je móžne.

ODF 1.2 Extended (modus kompatibelnosće) je dele kompatibelny modus ODF 1.2 Extended. Wužiwa funkcije, kotrež su w ODF 1.2 zestarjene a/abo ze staršimi wersijemi OpenOffice.org po zmylkach kompatibelne. Móže wužitnje być, jeli dyrbiće ODF-dokumenty z wužiwarjemi wuměnić, kotřiž zestarjene nałoženja před ODF 1.2 abo jenož ODF 1.2 wužiwaja.

### Dokumentowy typ

Podawa dokumentowy typ, za kotryž chceće standardny datajowy format definować.

### Přeco składować jako

Podawa, kak dokumenty nalěwo wubraneho typa so přeco jako tutón datajowy typ składuja. Móžeće druhi datajowy typ za aktualny dokument w dialogu Składować jako wubrać.

### Přeco warnować, hdyž so w ODF-formaće abo standardnym formaće njeskładuje

Móžeće postajić, zo so warnowanska zdźělenka pokazuje, hdyž dokument we formaće składujeće, kotryž OpenDocument njeje, abo kotryž njejsće w nastajenjach pod Začitać/Składować - Powšitkowne jako standardny format nastajił.

Móžeće postajić, kotry datajowy format ma so wužiwać, hdyž so dokumenty rozdźělnych dokumentowych typow składuja. Jeli přeco swoje dokumenty z druhimi wosobami wuměnjeće, kotřiž na přikład Microsoft Office wužiwaja, móžeće tu podać, zo LibreOfficeDev jenož datajowe formaty Microsoft Office jako standard wužiwa.

Někotre nastajenja njedadźa so wróćo stajić, hdyž su so wobdźěłali. Stajće pak změny manuelnje wróćo pak klikńće na Přetorhnyć a wočińće zaso dialog Nastajenja.

Prošu podpěrajće nas!