Wobsah

# Wo importowych a eksportowych filtrach

W LibreOfficeDev móžeće nimo jeho swójskich XML-formatow tež wjele cuzych XML-formatow wočinić a składować.

W UNIX njedadźa so wěste datajowe formaty awtomatisce spóznać. LibreOfficeDev w normalnym padźe korektny datajowy typ při wočinjenju dataje awtomatisce spóznawa. We wěstych padach wšak dyrbiće datajowy typ w dialogu Öffnen (słuša k dźěłowemu systemej) wubrać. Jeli na přikład tabelu datoweje banki w tekstowym formaće maće, kotruž chceće jako tabelu datoweje banki wočinić, dyrbiće datajowy typ „CSV“ wubrać.

## Makra BASIC w dokumentach Microsoft Office

W LibreOfficeDev – NastajenjaNastroje – Nastajenja – Začitać/Składować – VBA-kajkosće móžeće nastajenja za kody makrow VBA w dokumentach MS Office podać. VBA-makra njedadźa so w LibreOfficeDev wuwjesć; dyrbiće je najprjedy přetworić a přiměrić. Husto chceće jenož LibreOfficeDev wužiwać, zo byšće widźomny wobsah dataje Word, Excel abo PowerPoint změnił a potom dataju zaso w formaće Microsoft Office składować, bjeztoho zo bychu so makra w tych datajach změnili. Móžeće zadźerženje LibreOfficeDev po dobrozdaću postajić: Pak so VBA-makra w komentowanej formje jako podrutina LibreOfficeDev składuja a hdyž so dokument w formaće MS Office korektnje wróćo přetworjuje, pak móžeće makra Microsoft Office wubrać, kotrež so maja při začitanju wotstronić. Poslednja móžnosć je skutkowny škit přećiwo wirusam znutřka dokumentow Microsoft Office.

## Přispomnjenki wo eksternych formatach a datajowych typach

Někotre filtry dadźa so w dialogomaj Öffnen a Speichern (wobaj dialogaj k dźěłowemu systemej słušatej). Jeli tajki filter wuběraće, so zdźělenka jewi, kotraž praji, zo móžeće hišće filter instalować, jeli chceće.

Jeli chceće přidatne filtry instalować abo jednotliwe filtry z instalacije wotstronić, začińće LibreOfficeDev, startujće instalaciski program a wubjerće nastajenje Změnić. Potom widźiće dialog, w kotrymž móžeće jednotliwe komponenty LibreOfficeDev přidać abo wotstronić. Grafikowe filtry móžeće w „Opcionalne komponenty“ namakać.

### Tekstowe dokumenty importować a eksportować

LibreOfficeDev Writer móže wšelake wersije tekstoweho formata Microsoft Word čitać. Móžeće tež swoje teksty w formaće Word składować. Ale nic wšitko, štož je z LibreOfficeDev Writer k dispoziciji, njeda so do Word přenošować, a nic wšitko da so importować.

Importowanje w normalnym padźe problematiske njeje. Samo předźěłanske informacije a wodźenske elementy so importuja (a eksportuja), zo by LibreOfficeDev zasadźeny abo zhašany tekst w dokumentach Word spóznał, kaž tež pismowe atributy, kotrež su so změnili. Rozdźělne zabarbjenje za kóždeho awtora a čas změnow so tež zapřijimaja. Hdyž so grafiske tekstowe pola a popisy z předłohow importuja, najwjace atributow so tež jako direktne wotstawkowe a rysowanske atributy importuje. Někotre atributy wšak so při importowanju zhubja.

Je tež móžno, RTF-dataje importować a eksportować. Tutón datajowy format da so wužiwać, zo by formatěrowane teksty mjez wšelakimi nałoženjemi a platformami wuměnił. Tak móžeće wjele formatow, kotrež dadźa so přez najwjace programow čitać, bjez problema přenošować. Mjezyskład RTF-format wužiwa, hdyž dźěl tabeloweho dokumenta z LibreOfficeDev Calc z pomocu DDE do LibreOfficeDev Writer zasadźujeće.

filter Tekst – koděrowanje wubrać wam pomha, tekstowe dokument z druhim koděrowanjom znamješkoweje sadźby wočinić a składować. Filter dialog wočinja, kotryž wam zmóžnja, znamješkowu sadźbu, standardne pisma, rěč a wotstawkowe łamanje wubrać.

### W HTML-formaće importować a eksportować

Z LibreOfficeDev Writer móžeće nóžki a kónčne nóžki do swojeho HTML-dokumenta zasadźić. Eksportuja so jako metaznački. Znamješka nóžkow a kónčnych nóžkow so jako hyperwotkazy eksportuja.

Komentary so wužiwaja, zo bychu njeznate znamješka do HTML-dokumenta zapřijeli. Z kóždej noticu, kotraž so z „HTML: …“ započina a z „>“ kónči, jako HTML-kod wobchadźeja, ale eksportuje so bjez tutych pomjenowanjow. Wjacore znački wokoło teksta dadźa so za „HTML:…“ zasadźić. Znamješka z diakritiskimi znamješkami (akcentami) so do znamješkoweje sadźby ANSI přetworjeja. Komentary so za import wutworjeja (na přikład za metaznački, kotrež městno w datajowych kajkosćach maja abo za njeznate pomjenowanja).

HTML-import LibreOfficeDev Writer móže dataje čitać, kotrež znamješkowe koděrowanje UTF-8 abo UCS2. Wšě znamješka, kotrež znamješkowa sadźba ANSI abo znamješkowa sadźba systema wobsahuje, dadźa so zwobraznić.

Hdyž do HTML eksportujeće, so znamješkowa sadźba wužiwa, kotraž je w LibreOfficeDev – NastajenjaNastroje – Nastajenja – Začitać/Składować – HTML-kompatibelnosć wubrana. Znamješka, kotrež tam njejsu, so w narunanskej formje pisaja, kotraž so w modernych webwobhladowakach korektnje pokazuje. Hdyž tajke znamješka eksportujeće, dóstanjeće wotpowědne warnowanje.

Jeli w LibreOfficeDev – NastajenjaNastroje – Nastajenja… – Začitać/Składować – HTML-kompatibelnosć Mozilla Firefox abo LibreOfficeDev Writer jako eksportowu móžnosć wuběraće, so při eksporće wšě wažne pismowe atributy jako direktne atributy (na přikład tekstowa barba, pismowa wulkosć, tucny, kursiwny a tak dale) w CSS1-předłohach eksportuja. (CSS za Cascading Style Sheets steji.) Import so tež po standardźe přewjedźe.

Kajkosć „font“ za „pismo“ Mozilla Firefox wotpowěduje; to rěka, před pismowej wulkosću móžeće opcionalne hódnoty za „font-style“ (italic, none) za „pismowy stil“ (kursiwny, žadyn), „font-variant“ (normal, small-caps) za „pismowa warianta“ (normalny, kapitelki) a „font-weight“ (normal, bold) za „pismowa tołstosć“ (normalny, tučny) podać.

- „Font: bold italic small-caps 12pt/200% Arial, Helvetica“ na přikład do tučny, kursiwny, w kapitelkach, z dwójnym linkowym wotstupom a z pismom Arial abo Helvetica přepina, jeli Arial njeeksistuje.

- „Font: 10pt“ do pisma z wulkosću 10 pt přepina a wupina tučny, kursiwny a kapitelki.

Jeli LibreOfficeDev Writer je jako eksportowa opcija nastajeny, so wulkosće wodźenskich elementow a jich interne wotstupy jako stile eksportuja (ćišćerske formaty). Wulkosćowe kajkosće CSS1 na hódnotomaj „width“ (šěrokosć) a „height“ (wysokosć) bazuja. Kajkosć „margin“ so wužiwa, zo by jenake wotstupy na wšěch bokach strony nastajił. Zo byšće rozdźělne wotstupy zmóžnił, wužiwajće kajkosće „margin-left" (lěwy bok), „margin-right“ (prawy bok), „margin-top“ (horni bok) a „margin-bottom“ (delni bok).

Wotstupy grafikow a tykačow k wobsahej dadźa so za eksport do LibreOfficeDev Writer jednotliwje nastajić. Jeli horni/delni abo prawy/lěwy wonkowny wotstup so rozdźělnje postaja, so wotstupy do nastajenja „STYLE“ za wotpowědnu značku jako wulkosćowe kajkosće CSS1 „margin-top“, „margin-botton“, „margin-left“ a „margin-right“ eksportuja.

Wobłuki so z CSS1-rozšěrjenjemi za abolutnje pozicioněrowane objekty podpěruja. To jenož za eksportowe nastajenja Mozilla Firefox a LibreOfficeDev Writer płaći. Wobłuki dadźa so jako grafiki, tykače a znošowace so wobłuki wusměrić, ale přez znamješka zwjazane wobłuki móžne njejsu.

Wobłuki so jako znački „<SPAN>“ abo „<DIV>“ eksportuja, jeli špalty njewobsahuja. Jeli špalty wobsahuja, eksportuja so jako „<MULTICOL>“.

Za HTML-eksport kajkosćow CSS1 so měrjenska jednotka wužiwa, kotraž je w LibreOfficeDev nastajena. Jednotka da so rozdźělnje za tekstowe dokumenty a HTML-dokumenty pod LibreOfficeDev – NastajenjaNastroje – Nastajenja… – LibreOfficeDev Writer – Powšitkowne abo LibreOfficeDev – NastajenjaNastroje – Nastajenja… – LibreOfficeDev Writer/Web – Napohlad nastajić. Ličba eksportowanych decimalnych městnow wot jednotki wotwisuje.

Měrjenska jednotka | Měrjenska jednotka w CSS1 | Maksimalna ličba decimalnych městnow
--- | --- | ---
Milimeter | mm | 2
Centimeter | cm | 2
Cól | in | 2
Pika | pc | 2
Dypk | pt | 1

Filter webstrony LibreOfficeDev wěste kmanosće CSS2 podpěruje. Ale, zo byšće je wužiwał, dyrbiće eksport ćišćerskeho wuhotowanja w LibreOfficeDev – NastajenjaNastroje – Nastajenja… – Začitać/Składować – HTML-kompatibelnosć aktiwizować. Potom móžeće w HTML-dokumentach nimo předłohi strony HTML tež předłohi „Prěnja strona“, „Lěwa strona“ a „Prawa strona“ wužiwać. Tute předłohi maja wam zmóžnić, rozdźělne wulkosće a kromy strony za prěnju stronu a za prawu a lěwu stronu za ćišć nastajić.

### Čisłowanje importować a eksportować

Jeli je eksportowe nastajenje „LibreOfficeDev Writer“ pod LibreOfficeDev – NastajenjaNastroje – Nastajenja… – Začitać/Składować – HTML-kompatibelnosć wubrane, so zasunjenja čisłowanja jako kajkosć CSS1 „margin-left“ w atribuće „style“ značkow <OL> a <UL> eksportuja. Kajkosć rozdźěl relatiwnje k zasunjenju přichodneje wyšeje runiny podawa.

Lěwe wotstawkowe zasunjenje čisłowanja so jako kajkosć CSS1 „margin-left“ podawa. Zasunjenja prěnjeje linki so w čisłowanju ignoruja a njeeksportuja.

### Tabelowe dataje importować a eksportować

LibreOfficeDev poćahi na zhašane wotrězki importuje a eksportuje, na přikład na referencowanu špaltu. Cyła formla so w běhu eksportoweho procesa pokazuje a zhašany poćah wobsahuje podaće (#REF!) na poćah. Podaće #REF! so za poćah při importowanju wutworja.

### Grafiske dataje importować a eksportować

Kaž z HTML-dokumentami móžeće filter z elementom abo bjez elementa (LibreOfficeDev Impress) w mjenje wužiwać, zo byšće grafikowu dataju LibreOfficeDev wočinił. Bjez elementa so dataja jako dokument LibreOfficeDev Draw wočinja. Hewak so dataja, kotraž je so přez staru programowu wersiju składowała, nětko w LibreOfficeDev Impress wočini.

Hdyž EPS-dataju importujeće, so přehlad grafiki w dokumenće pokaza. Jeli přehlad k dispoziciji njeje, so zastupowacy symbol we wulkosći grafiki w dokumenće pokaza. Pod Unix a Microsoft Windows móžeće z ćišćakom PostScript importowanu dataju ćišćeć. Jeli so druhi wužiwa, so přehlad ćišći. Hdyž EPS-grafiki eksportujeće, so přehlad w formaće TIFF abo EPSI wutworja. Jeli so EPS-grafika hromadźe z druhimi grafikami w EPS-formaće eksportuje, so tuta dataja njezměnjena do noweje dataje zasadźi.

Wjacestronske TIFF su dowolene, hdyž so grafiki w TIFF importuja abo eksportuja. Grafiki so jako sadźba jednotliwych wobrazow w jeničkej dataji wotwołuja, na přikład jednotliwe strony faksa.

Z Dataja – Eksportować… maće přistup k někotrym nastajenjam LibreOfficeDev Draw a LibreOfficeDev Impress. Hlejće Nastajenja eksporta grafikow za dalše informacije.

### PostScript

Zo byšće dokument abo grafiku w formaće PostScript eksportował:

1. Instalujće ćišćakowy ćěrjak PostScript, jeli hišće njejsće to činił, na přikład ćěrjak za Apple LaserWriter.

2. Ćišćće dokument z přikazom Dataju – Ćišćeć….

3. Wubjerće ćišćak PostScript w dialogu a markěrujće kontrolny kašćik Do dataje čišćeć. Dataja PostScript so wutwori.

Prošu podpěrajće nas!