Wobsah

# URL w druhich tabelach referencować

Připušćmy, zo sće internetnu stronu namakał, kotraž aktualne bursowe informacije w tabelowych celach wobsahuje, móžeće tutu stronu w LibreOfficeDev Calc začitać, hdyž takle postupujeće:

1. Stajće w dokumenće LibreOfficeDev Calc kursor do cele, do kotrejež chceće eksterne daty zasadźić.

2. Wubjerće Tabela – Eksterne zwjazanja…. Dialog Eksterne daty so zjewi.

3. Zapodajće URL dokumenta abo webstrony do dialoga. URL dyrbi w formaće http://www.my-bank.com/table.html być. URL za lokalne dataje abo dataje lokalneje syće je w šćežce kaž w dialogu Datajowy – Wočinić….

   LibreOfficeDev webstronu abo dataju w „pozadku“ začita, to rěka, bjeztoho by so pokazała. We wulkim lisćinowym polu dialoga Eksterne daty móžeće mjeno wšěch tabelow abo pomjenowanych wobłukow widźeć, z kotrychž móžeće wubrać.

4. Wubjerće jednu tabelu abo jedyn pomjenowany wobłuk abo wjace. Móžeće tež awtomatisku aktualizowansku funkciju z interwalom „n“ sekundow aktiwizować a na W porjadku kliknyć.

   Wobsah so jako zwjazanje do dokumenta LibreOfficeDev Calc zasadźi.

5. Składujće swój tabelowy dokument. Hdyž jón pozdźišo wočinjeće, budźe LibreOfficeDev Calc zwjazane cele po naprašowanju aktualizować.

6. Pod LibreOfficeDev – NastajenjaNastroje – Nastajenja… – LibreOfficeDev Calc – Powšitkowne móžeće wubrać, hač so ma aktualizacija při wočinjenju přewjesć, pak přeco, na naprašowanje pak ženje. Aktualizacija da so manuelnje w dialogu Wobdźěłać – Zwjazanja… startować.

Podobne temy

Eksterne daty do tabele zasadźić (webwotprašenje)

Celu w druhej tabeli referencować

Prošu podpěrajće nas!