Wobsah

# Awtomatiska prawopisna kontrola

LibreOfficeDev móže prawopis awtomatisce při zapodawanju kontrolować a móžne wopak napisane słowa z čerwjenej žołmojtej liniju podšmórnyć.

## Zo byšće prawopis awtomatisce při zapodawanju kontrolował

1. Wubjerće Nastroje – Awtomatiska prawopisna kontrola.

2. Klikńće z prawej tastu na słowo, kotrež je z čerwjenej žołmojtej liniju podšmórnjene, a wubjerće potom namjetowane narunanske słowo z lisćiny abo z podmenija Awtomatiska korektura.

Jeli słowo z podmenija Awtomatiska korektura wuběraće, so podšmórnjene słowo a narunanske słowo awtomatisce lisćinje Awtomatiska korektura za aktualnu rěč přidawatej. Zo byšće lisćinu Awtomatiska korektura pokazał, wubjerće Nastroje – Awtomatiska korektura – Nastajenja awtomatiskeje korektury… a klikńće potom na rajtark Wuměnić.

Móžeće tež swójskemu słownikej podšmórnjene słowo přidać, hdyž Přidać wuběraće.

## Słowa z prawopisneje kontrole wuzamknyć

1. Wubjerće słowa, kotrež chceće wuzamknyć.

2. Klikńće na rěčny wodźenski element na statusowej lajsće, zo byšće meni wočinił.

3. Wubjerće „Žane“ (prawopis njekontrolować).

Podobne temy

Nowy słownik wutworić.

Wuwzaća lisćiny awtomatiskeje korektury přidać

Prawopis a gramatiku kontrolować

Prošu podpěrajće nas!