Wobsah

# Pisma

Definuje pisma, kotrež móžeće na formlowe elementy nałožić.

Přistup k tutomu přikazej …

Wubjerće Format - Pisma…

## Formlowe pisma

Móžeće pisma za wariable, funkcije, ličby a zasadźeny tekst definować, kotrež elementy wašeje formle su.

Lisćinowe pola w dialogu Pisma standardne pismo za wšě elementy pokazuja. Zo byšće pismo změnił, klikńće na Změnić a wubjerće potom elementowy typ. Nowe dialogowe polo so jewi. Wubjerće požadane pismo a zmóžńće požadane atributy. Klikńće potom na W porjadku. Zo byšće změny jako standardne pisma nastajił, klikńće na tłóčatko Standard.

Jeli chceće jednotliwe tekstowe dźěle z pismom woznamjenić, kotrež so wot pisma cyłeho teksta wotchila, zapodajće přikaz Pismo do wokna Přikazy.

### Wariable

Móžeće pisma za wariable w swojej formli wubrać. W formli x=SIN(y) na přikład stej x a y wariabli a pokazujetej připokazane pismo.

### Funkcije

Wubjerće pisma za mjena a kajkosće funkcijow. W formli x=SIN(y) na přikład je =SIN( ) funkcija.

### Ličby

Móžeće pisma za ličby w swojej formli wubrać.

### Tekst

Wubjerće tu pisma za tekst w swojej formli.

## Swójske pisma

W tutym wotrězku dialoga Pisma móžeće pisma definować, z kotrymiž móžeće druhe tekstowe komponenty w formli formatěrować. Tři zakładne pisma Serif, Sans a Fixed su k dispoziciji. Móžeće kóždemu instalowanemu zakładnemu pismu dalše pisma přidać. Kóžde pismo na wašim systemje je za wužiwanje k dispoziciji. Wubjerće tłóčatko Změnić, zo byšće wuběr w lisćinowym polu rozšěrił.

Tute swójske pisma so wužiwaja, jeli sće z přikazom FONT druhe pismo we woknje Přikazy nastajił.

### Serif

Móžeće pismo podać, kotrež so ma za format font serif wužiwać. Serify su małe smužki, kotrež na přikład deleka na pismiku A widźomne, hdyž so serifowe pismo Times wužiwa. Serify su wužitne, dokelž wóčko čitarja runjewon wjedu a tak čitanje pospěšuja.

### Sans

Móžeće pismo podać, kotrež so ma za formatěrowanje pisma sans wužiwać.

### Fixed

Móžeće pismo podać, kotrež so ma za formatěrowanje pisma fixed wužiwać.

## Změnić

Klikńće na jedyn ze zapiskow z tutoho wuskakowaceho menija, zo byšće přistup k dialogej Pisma dóstał, hdźež móžeće pismo a atributy za wotpowědnu formlu a za swójske pisma definować.

## Standard

Klikńće na tute tłóčatko, zo byšće swoje změny jako standard za wšě nowe formle składował. Po tym zo sće změny wobkrućił, klikńće na tłóčatko Haj.

Prošu podpěrajće nas!