Wobsah

# Dialog importować

Wočinja dialog „Wočinić“, zo by dataju dialoga BASIC importował.

Jeli importowany dialog mjeno ma, kotrež w bibliotece hižo eksistuje, budźeće zdźělenske polo widźeć, hdźež móžeće importowany dialog přemjenować. W tutym padźe so dialog do přichodneho swobodneho „awtomatiskeho“ mjena přemjenuje, kaž hdyž so nowy dialog wutwori. Abo móžeće eksistowacy dialog přez importowany dialog wuměnić. Jeli na Přetorhnyć klikaće, so dialog njeimportuje.

Dialogi móža daty wo lokalizaciji wobsahować. Hdyž so dialog importuje, móže być, zo lokalizaciski status je wopačny.

Hdyž biblioteka přidatne rěče porno importowanemu dialogej wobsahuje, abo jeli importowany dialog docyła lokalizowany njeje, so přidatne rěče importowanemu dialogej z pomocu znamješkowych rjećazkow standardneje rěče dialog mjelčicy přidawaja.

Jeli importowany dialog přidatne rěče pornom bibliotece wobsahuje, abo jeli biblioteka docyła lokalizowana njeje, budźeće zdźělenske polo z tłóčatkami Přidać, Wuwostajić a Přetorhnyć widźeć.

- Přidać: Přidatne rěče z importowaneho dialoga so hižo eksistowacemu dialogej přidawaja. Resursy ze standardneje rěče biblioteki so za nowe rěče wužiwaja. To je tak, kaž byšće tute rěče manuelnje přidał.

- Wuwostajić: Rěčne nastajenja biblioteki njezměnjene wostanu. Resursy importowaneho dialoga za wuwostajene rěče so do biblioteki njekopěruja, ale wostanu w žórłowych datajach importowaneho dialoga.

Dialog Importować

Prošu podpěrajće nas!