Wobsah

# Wěstota

Definuje wěstotne nastajenja za składowanje dokumentow, webzwiski a za wočinjenje dokumentow, kotrež makra wobsahuja.

Přistup k tutomu přikazej …

Wubjerće LibreOfficeDev – NastajenjaNastroje – Nastajenja… –LibreOfficeDev – Wěstota.

Někotre nastajenja njedadźa so wróćo stajić, hdyž su so wobdźěłali. Stajće pak změny manuelnje wróćo pak klikńće na Přetorhnyć a wočińće zaso dialog Nastajenja.

## Wěstotne nastajenja a warnowanja

Wočinja dialog „Wěstotne nastajenja a warnowanja“.

## Hesła za webzwiski

Móžeće hłowne hesło zapodać, zo byšće lochki přistup k sydłam zmóžnił, kotrež sej wužiwarske mjeno a hesło žadaja.

### Hesła za webzwiski na přeco składować

Jeli tute nastajenje je zmóžnjene, budźe LibreOfficeDev wšě hesła wěsće składować, kotrež za přistup k datajam z webserwerow wužiwaće. Móžeće hesła z lisćiny wotwołać, po tym zo sće hłowne hesło zapodał.

Stare konfiguracije móža słabje zaklučowane hesła wobsahować. W tutym padźe so infolajsta pokazuje, hdyž so nałoženje startuje, kotraž was namołwja, hłowne hesło znowa zapodać, zo byšće je z mócnišim zaklučowanjom znowa składował.

### Z hłownym hesłom škitany (doporučeny)

Markěrujće tute nastajenje, zo byšće wšě zwiskowe hesła zmóžnił, kotrež so maja přez hłowne hesło škitać.

### Hłowne hesło

Wočinja dialog Hłowne hesło zapodać.

### Zwiski

Praša so za hłownym hesłom. Jeli hłowne hesło je prawe, so dialog wo informacijach za składowane internetne zwiski pokazuje.

Dialog składowanych internetnych zwiskow lisćinu websydłow a wužiwarskich mjenow pokazuje, kotrež sće do toho zapodał. Móžeće někajki zapisk wubrać a jón z lisćiny wotstronić. Móžeće hesło za wubrany zapisk pokazać.

## Makrowa wěstota

Přiměrće wěstotny schodźenk za wuwjedźenje makrow a podajće dowěry hódnych awtorow makrow.

### Makrowa wěstota

Wočinja dialog Makrowa wěstota.

## Certifikatowa šćežka

Zmóžnja wam, mjez rozdźělnymi instalowanymi klučowymi składowanskimi městnami wubrać, hdyž so ODF-dokumenty signuja abo signowane PDF-dokumenty eksportuja. (Jenož na systemach, kotrež NSS (Network Security Services, syćowe wěstotne słužby) wužiwaja.)

### Certifikat

Wočinja dialog Certifikatowa šćežka.

## Time Stamp Authority

Time Stamp Authorities (TSA) issue digitally signed timestamps (RFC 3161) that are optionally used during signed PDF export.

Prošu podpěrajće nas!