Wobsah

# Iniciale

Formatěruje prěni pismik wotstawka z wulkim pismikom, kotryž móže so po wjacorych linkach rozpřestrěwać. Wotstawk dyrbi so znajmjeńša po telko linkach rozpřestrěwać kaž w polu Linki podawaće.

Přistup k tutomu přikazej …

Wubjerće Format – Wotstawk… – Rajtark: Iniciale.

Wubjerće Napohlad – Formatowe předłohi, wočińće kontekstowy meni a wubjerće Nowy… /Předłohu wobdźěłać… – rajtark: Iniciale.

## Nastajenja

### Iniciale pokazać

Nałožuje nastajenja za iniciale na wubrany wotstawk.

### Cyłe słowo

Pokazuje prěni pismik prěnjeho słowa we wotstawku jako inicial a zbytne pismiki słowa we wulkim ćišću.

### Ličba znamješkow

Zapodajće ličbu znamješkow, kotrež so maja do inicialow přetworić.

### Linki

Zapodajće ličbu linkow, po kotrychž so ma iniciala wot prěnjeje linki wotstawka dele rozpřestrěwać. Krótše wotstawki iniciale njebudu. Wuběr je na 2-9 linkow wobmjezowany.

### Wotstup k tekstej

Zapodajće wulkosć wotstupa, kotryž so ma mjez inicialemi a zbytkom teksta we wotstawku wostajić.

## Wobsah

### Tekst

Zapodajće tekst, kotryž chceće město prěnich pismikow wotstawka jako iniciale pokazać.

### Znamješkowa předłoha

Wubjerće formatowu předłohu, kotruž chceće na iniciale nałožić. Zo byšće formatowu předłohu aktualneho wotstawka wužiwał, wubjerće [Žadyn].

### Polo přehlada

Pokazuje přehlad aktualneho wuběra.

### Wróćo stajić

Staja změny wróćo, kotrež su so w aktualnym rajtarku přewjedli, na te nastajenja, kotrež do toho we wočinjenym dialogu běchu.

Prošu podpěrajće nas!