Wobsah

# Čisłowanje a wotstawkowe předłohi

Móžeće čisłowanje manuelnje na wotstawk nałožić abo z wotstawkowej předłohu.

Jeli chceće čisłowane nadpisma, wužiwajće Nastroje – Nadpismowe čisłowanje…, město zo byšće manuelnje čisłował.

## Čisłowanje manuelnje nałožić

Zo byšće čisłowanje manuelnje nałožił, klikńće do wotstawka a potom na symbol Rjadowanu lisćinu přepinać w symbolowej lajsće Formatěrowanje abo wužiwajće wuběranski meni na symbolu, zo byšće čisłowanski format wubrał.

You cannot apply manual numbering to paragraphs that are listed under "Special Styles" in the Styles deck.

- Hdyž Enter w čisłowanej lisćinje abo naličenju tłóčiće, LibreOfficeDev awtomatisce přichodny wotstawk čisłuje. Zo byšće čisłowanje abo naličenske znamješko z noweho wotstawka wotstronił, tłóčće Enter hišće raz.

- Zo byšće naličenske znamješka abo čisłowanski format jenož za aktualny wotstawk změnił, wubjerće znamješko abo słowo we wotstawku, potom Format – Naličenske znamješka a čisłowanje… a klikńće potom na nowy format.

- Zo byšće naličenske znamješka abo čisłowanski format za wšě wotstawki změnił, zawěsćće, zo kursor je w lisćinje, wubjerće Format – Naličenske znamješka a čisłowanje… a klikńće potom na nowy format.

- Wužiwajće přikazy w symbolowej lajsće Naličenske znamješka a čisłowanje, zo byšće porjad a runinu lisćinowych wotstawkow změnił.

- Zo byšće widźał, kotre wotstawki su w samsnej lisćinje, klikńće nalěwo pódla čisła abo symbola na spočatku lisćinoweho wotstawka a zmóžnće Napohlad – Pólne wotsćiny (cmd ⌘Strg+F8).

Zo byšće eksistowacej lisćinje wubrane wotstawki přidał, wužiwajće Format – Lisćiny – Lisćinje přidać.

## Čisłowanje z wotstawkowej předłohu nałožić

Wotstawkowe předłohi wam wjetšu kontrolu nad čisłowanjom dawaja, kotrež w dokumenće nałožujeće. Hdyž lisćinowu předłohu měnjeće, kotraž je wotstawkej předłoze připokazana, so čisłowanski format w lisćinowej předłoze awtomatisce na wšě wotstawki nałožuje, kotrež wotstawkowu předłohu wužiwaja.

1. Wubjerće Napohlad – Formatowe předłohi a klikńće potom na symbol Wotstawkowe předłohi.

2. Klikńće z prawej tastu na wotstawkowu předłohu, na kotruž chceće čisłowanje nałožić, a wubjerće Předłohu wobdźěłać….

3. Klikńće na rajtark Rozrjad a lisćina.

4. Wubjerće w polu Lisćinowa předłoha lisćinowu předłohu, kotraž so ma nałožić.

5. Klikńće na W porjadku.

6. Nałožće wotstawkowu předłohu na wotstawki, kotrymž chceće čisłowanje přidać.

## Lisćinowu runinu lisćinoweho wotstawka změnić

- Zo byšće čisłowany abo naličenski lisćinowy wotstawk wo jednu runinu dele přesunył, klikńće na spočatk wotstawka a tłóčće potom tabulatorowu tastu (↹).

- Zo byšće čisłowany abo naličenski lisćinowy wotstawk wo jednu runinu horje přesunył, klikńće na spočatk wotstawka a tłóčće potom Umsch (⇧)+tabulatorowu tastu (↹).

- Zo byšće tabulator mjez čisłom abo naličenskim znamješkom a wotstawkowym tekstom za wšě lisćinowe wotstawki na datej lisćinowej runinje zasadźił, wužiwajće nastajenje Slědowany wot w rajtarku Pozicija w dialogu Naličenske znamješka a čisłowanje. Za jednotliwy lisćinowy wotstawk da so rajtark kopěrować a potom na spočatku lisćinoweho wotstawka zasadźić.

Podobne temy

Čisłowane lisćiny kombinować

Naličenske znamješka přidać

Čisłowanje přidać

Čisłowane lisćiny abo naličenja při zapodawanju wutworić

Naličenja a čisłowanje za jednotliwe wotstawki znjemóžnić

Čisłowanje w čisłowanej lisćinje změnić

Popisy wužiwać

Čisłowe wobłuki definować

Lisćinowa předłoha

Prošu podpěrajće nas!