Wobsah

# Rozrjad a lisćina

Přidawa rozrjadowansku runinu, lisćinowu předłohu a linkowe čisłowanje abo wotstronja je z wotstawka abo wotstawkoweje předłohi. Móžeće tež spočatnu ličbu za čisłowane lisćiny a linkowe čisłowanje znowa započeć abo změnić.

Přistup k tutomu přikazej …

Wubjerće Format – Wotstawk… – Rajtark: Rozrjad a lisćina

Klikńće z prawej tastu myški na wotstawk a wubjerće potom Wotstawk – Wotstawk… – Rajtark: Rozrjad a lisćina

Klikńće z prawej tastu myški na wotstawk a wubjerće potom Wotstawk – Předłohu wobdźěłać… – Rajtark: Rozrjad a lisćina

Wubjerće Předłohi – Předłohu wobdźěłać… – Rajtark: Rozrjad a lisćina (wotstawkowe předłohi).

Wubjerće Napohlad – Formatowe předłohi – wočińće kontekstowy meni předłohi a wubjerće potom Nowy… /Předłohu wobdźěłać…– rajtark: Rozrjad a lisćina (wotstawkowe předłohi).

1. Zo byšće čisłowanske nastajenja za wotstawki změnił, kotrež samsnu wotstawkowu předłohu wužiwaja, wubjerće Napohlad – Formatowe předłohi a klikńće potom na symbol Wotstawkowe předłohi. Klikńće z prawej tastu na předłohu w lisćinje, wubjerće Změnić… a klikńće potom na rajtark Rozrjad a lisćina.

2. Zo byšće čisłowanske nastajenja za wubrane wotstawki změnił, wubjerće Format – Wotstawk a klikńće potom na rajtark Rozrjad a lisćina.

## Rozrjad

### Rozrjadowanska runina

Připokazuje wubranym wotstawkam abo wotstawkowej předłoze rozrjadowansku runinu wot 1 do 10. Wubjerće [Žadyn], zo byšće rozrjadowansku runinu wotstronił.

## Lisćinowu předłohu nałožić

### Lisćinowa předłoha

Wubjerće lisćinowu předłohu, kotruž chceće na wotstawk nałožić. Tute předłohi so tež we woknje Předłohi (cmd ⌘+TF11) nalistuja, jeli na symbol Lisćinowe předłohi klikaće.

### Předłohu wobdźěłać

Wobdźěłajće kajkosće wubraneje lisćinoweje předłohi. Tute kajkosće so na wšě wotstawki nałožuja, kotrež su z datej lisćinowej předłohu sformatěrowane.

Tute tłóčatko so znjemóžni, hdyž so nadpismowe čisłowanje nałožuje. Wubjerće Nastroje – Nadpismowe čisłowanje, zo byšće rozrjadowansku runinu a čisłowanski format wobdźěłał.

Rozrjadowanska runina a lisćinowa předłoha stej wot so njewotwisnej. Wužiwajće Nastroje – Nadpismowe čisłowanje, zo byšće wotstawkowym předłoham čisłowanski format připokazał, kotrež so jako nadpisma w rozrjadowanskej strukturje dokumenta wužiwaja.

### Lisćinowa runina

Připokazajće wubranym wotstawkam abo wotstawkowej předłoze lisćinowu runinu wot 1 do 10.

Přichodne tři nastajenja so jenož jewja, hdyž Format – Wotstawk… wuběraće, zo byšće kajkosće wubraneho wotstawka wobdźěłał.

### Čisłowanje pola tutoho wotstawka znowa započeć

Započina čisłowanje pola aktualneho wotstawka znowa.

### Započeć z

Wubjerće tutón kontrolny kašćik a zapodajće potom čisło, kotrež chceće wotstawkej připokazać.

### Wjerćite polo „Započeć z“

Zapodajće čisło, kotrež chceće wotstawkej připokazać. Slědowace wotstawki so běžnje wot tu zapodateho čisła čisłuja.

## Čisłowanje linkow

Podajće nastajenja čisłowanje linkow. Zo byšće swojemu dokumentej linkowe čisła přidał, wubjerće Nastroje – Čisłowanje linkow….

### Tutón wotstawk do čisłowanja linkow zapřijeć

Zapřijima aktualny wotstawk do čisłowanja linkow.

### Pola tutoho wotstawka znowa započeć

Započina čisłowanje linkow pola aktualneho wotstawka abo pola čisła, kotrež zapodawaće, znowa.

### Započeć z

Zapodajće čisło, pola kotrehož so ma čisłowanje linkow znowa započeć.

### Wróćo stajić

Staja změny wróćo, kotrež su so w aktualnym rajtarku přewjedli, na te nastajenja, kotrež do toho we wočinjenym dialogu běchu.

Slědowace tłóčatka so jenož za wotstawkowu předłohu jewja.

### Nałožić

Nałožuje změny na wšěch rajtarkach, bjeztoho zo by so dialog začinił. To njeda so z Wróćo stajić cofnyć.

### Na nadrjadowanu předłohu wróćo stajić

Hódnoty za aktualny rajtark so na te stajeja, kotrež so we wotpowědnym rajtarku předłohu namakaja, kotraž je w „Zakład“w rajtarku Powšitkowne podata. We wšěch padach, tež hdyž „Zakład“ je „-Žadyn-“, so hódnoty aktualneho rajtarka we „Wobsahuje“ wotstronjeja.

Prošu podpěrajće nas!