Wobsah

# Zasunjenja, kromy a špalty nastajić

Móžeće zasunjenja a kromy za aktualny wotstawk abo za wšě wubrane wotstawki z myšku nastajić.

Jeli stronu do špalty rozdźěleće, abo so kursor do wjacešpaltoweho wobłuka staja, móžeće špaltowu šěrokosć a špaltowy wotstup změnić, hdyž je na linealu z myšku nastajeće.

Hdyž so objekt, wobraz abo rysowanski objekt wuběra, budźeće ramiki objekta w linealu widźeć. Móžeće ramiki změnić, hdyž je na linealu z myšku ćahaće.

Jeli so kursor do tabeloweje cele staja, móžeće zasunjenja za wobsah cele změnić, hdyž je z myšku na linealu ćahaće. Móžeće namjezne linije tabele na linealu změnić abo namjeznu liniju samu ćahnyć.

Tutej symbolej lěwe zasunjenje za prěnju linku aktualneho wotstawka (horni třiróžk) a lěwe zasunjenje za druhe linki wotstawka (delni třiróžk) markěrujetej.

Tutón symbol naprawo wot lineala prawe zasunjenje aktualneho wotstawka markěruje.

Nadawk | Postup
Lěwe zasunjenje nastajić | Ćehńće delnju lěwu marku naprawo, mjeztym zo tastu myški stłóčenu dźeržiće.
Lěwe zasunjenje prěnjeje linki nastajić | Ćehńće hornju lěwu marku naprawo, mjeztym zo tastu myški stłóčenu dźeržiće.
Prawe zasunjenje nastajić | Ćehńće marku naprawo dolěwa, mjeztym zo tastu myški stłóčenu dźeržiće.

Zo byšće lěwe zasunjenje započinajo z druhej linku wotstawka změnił, dźeržće tastu cmd ⌘Strg stłóčenu, klikńće na třiróžk deleka nalěwo a ćehńće jón doprawa.

Hižo nastajene tabulatory (↹) so njeměnjeja, hdyž wotstawk nutř suwaće. Jeli so nastajene tabulatory zwonka kromow wotstawka kónča, so wone hižo njepokazuja, ale hižo eksistuja.

Podobne temy

Lineale wužiwać

Prošu podpěrajće nas!