Wobsah

# Wulkosć linkow a špaltow w tekstowej tabeli změnić

Móžeće šěrokosć tabelowych celow a špaltow kaž tež wysokosć tabelowych linkow změnić.

Móžeće tež linki a špalty jenak rozdźělić, hdyž symbole na symbolowej lajsće Wulkosć optiměrować na lajsće Tabela wužiwaće.

## Šěrokosć špaltow a celow změnić

### Šěrokosć špalty změnić

Přewjedźće jedyn ze slědowacych krokow:

- Wostańće z pokazowakom myški nad špaltowej dźělenskej liniju, doniž so pokazowak do symbola dźělatka njepřeměnja a ćehńće liniju do noweho městna.

- Wostańće z pokazowakom myški nad špaltowej dźělenskej liniju na linealu, doniž so pokazowak do symbola dźělatka njepřeměnja a ćehńće liniju do noweho městna.

- Dźeržće tastu cmd ⌘Strg stłóčenu a klikńće potom a ćehńće liniju, zo byšće wšě cele naprawo wot linije abo nad liniju proporcionalnje skalěrował.

- Stajće kursor w celi w špalće , dźeržće tastu ⌥ optionAlt stłóčenu a tłóčće potom lěwu abo prawu šipowu tastu.

- Zo byšće wotstup wot lěweje kromy strony do kromy tabele powjetšił, dźeržće tasće ⌥ optionAlt+Umsch (⇧) stłóčenej a tłóčće tastu praweho šipka.

Móžeće zadźerženje za šipowe tasty podać, hdyž LibreOfficeDev – NastajenjaNastroje – Nastajenja… – LibreOfficeDev Writer – Tabela wuběraće a potom nastajenja, kotrež chceće wobłuk Tastaturowe wodźenje.

### Šěrokosć cele změnić

Dźeržće cmd ⌘+⌥ optionStrg+Alt stłóčenej a tłóčće tastu lěweho abo praweho šipka.

## Wysokosć linki změnić

Zo byšće wysokosć linki změnił, stajće kursor do cele w lince, dźeržće tastu ⌥ optionAlt stłóčenu a tłóčće potom tastu šipk horje ↑) abo šipk dele (↓).

## Wulkosć cyłeje tabele změnić

Zo byšće šěrokosć a wysokosć tabele změnił, wužiwajće jednu ze slědowacych móžnosćow:

- Klikńće do tabele. Ćehńće w linealach dźělensku liniju mjez běłym a šěrym wobłukom, zo byšće wulkosć tabele změnił.

- Klikńće do tabele. Wubjerće Tabela – Kajkosće…, zo byšće dialog wočinił a kajkosće na ličby stajił.

Zo byšće tekst na bokach tabele łamał, a dwě tabeli jednu pódla druheje rozrjadował, dyrbiće tabeli do wobłuka stajić. Klikńće do tabele, tłóčće dwójce cmd ⌘Strg+A, zo byšće cyłu tabelu wubrał a wubjerće potom Zasadźić – Wobłuk….

Tabele w stronach HTML połnu paletu kajkosćow a přikazow kaž tabele w formaće OpenDocument njeskića.

Podobne temy

Linki a špalty z tastaturu změnić

Cele zwjazać a dźělić

Lineale wužiwać

Wulkosć optiměrować

Prošu podpěrajće nas!