Wobsah

# Zapiski (hesłar)

Podajće format zapiskow hesłarja.

Přistup k tutomu přikazej …

Wubjerće Zasadźić – Zapis wobsaha a hesłar – Zapis wobsaha, hesłar abo literarny zapis… – Rajtark: Zapiski (hdyž alfabetiski hesłar je wubrany typ)

### Runina

Wubjerće runinu, kotruž chceće definować.

Runina „J“ so na nadpisma z jednym pismikom poćahuje, kotrež zapisowe zapiski alfabetisce poddźěluja. Zo byšće tute nadpisma zmóžnił, wubjerće kontrolny kašćik Alfabetiske dźělatko we wobłuku Format.

### Struktura a formatěrowanje

Linka Struktura definuje, kak su zapiski w zapisu zestajene. Zo byšće napohlad zapiska změnił, móžeće kody abo tekst do prózdnych polow na tutej lince zapodać. Móžeće tež do prózdneho pola abo na kod kliknyć a potom na kodowe tłóčatko.

- Zo byšće kod z linki Struktura zhašał, klikńće na kod a tłóčće potom tastu Entf na swojej tastaturje.

- Zo byšće kod z linki Struktura wuměnił, klikńće na kod a potom na kodowe tłóčatko.

- Zo byšće lince Struktura kod přidał, klikńće do prózdneho pola a potom na kodowe tłóčatko.

#### Zapiskowy tekst (E)

Zasadźuje tekst wubraneho zapiska.

#### Tabulator (T)

Zasadźuje tabulator. Zo byšće tabulatorej nawodne dypki přidał, wubjerće znamješko w polu Pjelnjenske znamješko. Zo byšće poziciju tabulatora změnił, zapodajće hódnotu w polu Tabulatorowa pozicija abo wubjerće kontrolny kašćik Naprawo wusměrić.

### Nadpismowe informacije (NI)

Zasadźuje nadpismowe informacije kaž nadpismowe čisło abo nadpismowy wobsah. Klikńće na symbol NI, zo byšće wubrał, kotre informacije maja so pokazać.

#### Čisło strony (#)

Zasadźuje čisło strony zapiska.

#### Wšě

Nałožuje aktualne nastajenja na wšě runiny, bjeztoho zo by so dialog začinił.

#### Znamješkowa předłoha

Podajće znamješkowu předłohu za wubrany symbol w lince Struktura.

#### Wobdźěłać

Wočinja dialog, hdźež móžeće wubranu znamješkowu předłohu wobdźěłać.

Přichodne tři nastajenja su k dispoziciji, hdyž so symbol T wuběra.

#### Pjelnjenske znamješko

Wubjerće tabulatorowe pjelnjenske znamješko, kotrež chceće wužiwać.

#### Tabulatorowa pozicija

Zapodajće wotstup, kotryž so ma mjez lěwej kromu strony a tabulatorom wostajić.

#### Naprawo wusměrić

Wusměrja tabulator na prawej kromje strony.

Přichodnej dwě nastajeni stej k dispoziciji, hdyž so symbol NI wuběra.

### Nadpismowe informacije

Wubjerće nadpismowe informacije, kotrež so maja do zapisoweho zapiska zapřijeć.

### Hač do runiny pokazać

Zapodajće maksimalnu ličbu runinow nadpismoweho čisła, kotrež so maja pokazać. Wubjerće na přikład „3“, zo byšće hač do třoch runinow pokazał. Jeli nadpismowe čisło ma mjenje hač tři runiny, so woprawdźite čisło pokaza.

### Format

### Znamješkowa předłoha za hłowne zapiski

Podajće formatowu předłohu za hłowne zapiski w hesłarju. Zo byšće zapisowy zapisk do hłowneho zapiska přetworił, klikńće před zapisowe polo w dokumenće a wubjerće potom Wobdźěłać – Zapisowy zapisk.

### Alfabetiske dźělatko

Wužiwa spočatne pismiki alfabetisce zrjadowanych zapisowych zapiskow jako wotrězkowe nadpisma.

### Přez komu dźěleny kluč

Rjaduje zapisowe zapiski na samsnej lince, dźělene přez komy.

#### Tabulatorowa pozicija relatiwna k zasunjenju wotstawkoweje předłohi

Pozicioněruje tabulator relatiwnje k hódnoće „Zasunjenje wotlěwa“, kotraž je we wotstawkowej předłoze na rajtarku Předłohi definowana. Hewak so tabulator relatiwnje k lěwej tekstowej kromje pozicioněruje.

Prošu podpěrajće nas!