Wobsah

# Předłohi strony wutworić a nałožić

LibreOfficeDev předłohi strony wužiwa, zo by wuhotowanje strony postajił, mjez nimi wusměrjenje strony, pozadk, kromy, hłowowe a nohowe linki a tekstowe špalty. Zo byšće wuhotowanje jednotliweje strony w dokumenće změnił, dyrbiće swójsku předłohu strony wutworić a na stronu nałožić.

## Nowu předłohu strony definować

1. Wubjerće Napohlad – Formatowe předłohi.

2. Klikńće na symbol Předłohi strony.

3. Klikńće w lisćinje předłohow strony z prawej tastu zapisk a wubjerće potom Nowy.

4. Zapodajće na rajtarku Powšitkowne mjeno do pola Mjeno.

5. Přewjedźće jedyn ze slědowacych krokow:

- Zo byšće swójsku předłohu strony na jednotliwu stronu nałožił, wubjerće standardnu předłohu strony, kotryž so we wašim dokumenće wužiwa, w polu Přichodna předłoha.

- Zo byšće swójsku předłohu strony na wjacore strony nałožił, wubjerće ju w polu Přichodna předłoha. Zo njebyšće předłohu hižo wužiwał, zasadźće manuelne łamanje strony a připokazajće jemu druhu předłohu strony.

6. Wužiwajće rajtarki w dialogu, zo byšće wuhotowanske nastajenja za předłohu strony nastajił a klikńće na W porjadku.

## Předłohu strony nałožić

1. Klikńće do strony, na kotruž chceće předłohu strony nałožić.

2. Přewjedźće jedyn ze slědowacych krokow:

- Wubjerće Napohlad – Formatowe předłohi a klikńće na symbol Předłoha strony.

  Klikńće dwójce na mjeno w lisćinje.

- Klikńće z prawej tastu na předłohu strony w statusowej lajsće. Wubjerće druhu předłohu strony.

## „Přichodnu předłohu“ předłohi strony manuelnje přepisać

1. Stajće kursor mjez stronu z předłohu strony a stronu z předłohu, kotraž je w Přichodna předłoha podata.

2. Klikńće z prawej tastu a wubjerće Łamanje strony wobdźěłać.

3. Wubjerće kontrolny kašćik Z předłohu strony.

4. Zapodajće předłohu strony, kotraž so ma nałožić.

Hlejće Manuelnje definowany wobłuk předłohi strony.

Wosebita situacija nastawa, hdyž přichodna předłoha je druha hač předłoha strony sama a chceće tu předłohu strony na dwě na so slědowacej stronje nałožić. Jeli na přikład sće předłohu Prěnja strona na stronu nałožił, a předłohu Prěnja strona zaso na njeposrědnje slědowacu stronu nałožić, dyrbiće předłohu Prěnja strona manuelnje přepisać, dokelž je tak konfigurowana, zo jej předłoha Standard slěduje.

## Předłohu strony na nowu stronu nałožić

1. Klikńće w dokumenće tam, hdźež nowa strona ma so započeć.

2. Wubjerće Zasadźić – Dalše łamanja – Manuelne łamanje….

3. Wubjerće Łamanje strony.

4. Wubjerće w polu Předłoha strony předłohu strony, kotruž cheće na stronu nałožić, kotraž manuelnemu łamanju slěduje.

5. Klikńće na W porjadku.

Podobne temy

Předłohu strony na zakładźe aktualneje strony wutworić

Ličby stronow

Kapitlowe mjeno a čisło do hłowoweje abo nohowje linki zasadźić

Wo hłowowych a nohowych linkach

Hłowowe abo nohowe linki formatěrować

Standardne a swójske dokumentowe předłohi wutworić a změnić

Wusměrjenje strony změnić

Pozadk strony změnić

Prošu podpěrajće nas!