Wobsah

# Tekstowy běh

Podajće nastajenja tekstoweho běha za tekst před a za tabelu.

Přistup k tutomu přikazej …

Wubjerće Tabela – Kajkosće… – rajtark: Tekstowy běh.

## Tekstowy běh

### Łamanje

Wubjerće tutón kontrolny kašćik a potom typ łamanja, kotryž chceće z tabelu zwjazać.

### Strona

Zasadźuje łamanje strony před abo za tabelu.

### Špalta

Zasadźuje łamanje špalty před abo za tabelu na stronje z wjacorymi špaltami.

### Před

Zasadźuje łamanje strony abo łamanje špalty před tabelu.

### Za

Zasadźuje łamanje strony abo łamanje špalty za tabelu.

### Z předłohu strony

Nałožuje předłohu strony, kotruž za prěnju stronu podawaće, kotraž łamanju strony slěduje.

### Předłoha strony

Wubjerće předłohu strony, kotruž chceće na prěnju stronu nałožić, kotraž łamanju slěduje.

### Čisło strony

Zapodajće čisło strony za prěnju stronu, kotraž łamanju slěduje. Jeli chceće z čisłowanjom aktualneje strony pokročować, wostajće kontrolny kašćik prózdny.

### Rozdźělenje tabele přez strony a špalty dowolić

Zmóžnja łamanje strony abo łamanje špalty mjez linkami tabele.

### Linkowe łamanje přez strony a špalty dowolić

Zmóžnja łamanje strony abo łamanje špalty znutřka linki tabele. Tute nastajenje so na prěnju linku w tabeli njenałožuje, jeli nastajenje Nadpismo wospjetować je wubrane.

### Z přichodnym wotstawkom hromadźe dźeržeć

Dźerži tabelu a slědowacy wotstawk hromadźe, hdyž łamanje zasadźujeće.

### Hłowowu linku wospjetować

Wospjetuje tabelowu hłowowu linku na nowej stronje, hdyž so tabela přez wjace hač jednu stronu rozpřestrěwa.

### Prěnje … linki

Zapodajće ličbu linkow, kotrež ma hłowowa linka wobsahować.

### Tekstowe wusměrjenje

Wubjerće wusměrjenje za tekst w celach. Móžeće slědowace formatěrowanske nastajenja wužiwać, zo byšće wusměrjenje teksta w tabelowych celach podał:

- Horicontalny

- Wertikalny (wothorjeka dele)

- Nadrjadowane nastajenja wužiwać. Nadrjadowane objekty su strony a wobłuki, kotrež tabelu wobsahuja. Definuja, kak so tabela pozicioněruje a znutřka jeje nadrjadowaneho wuhotowanja zadźeržuje.

- Wertikalny (wotdeleka horje)

## Wertikalne wusměrjenje

Podajće wertikalne tekstowe wusměrjenje za cele w tabeli.

Podobne temy

Tabelowu hłowu na nowej stronje wospjetować

Prošu podpěrajće nas!