Tekstowe pola konsolidować

Wobsah

# Tekst konsolidować

Dwě wubranej tekstowej poli abo wjace do jednoho zjednoćić.

Přistup k tutomu přikazej …

#### Z menijoweje lajsty:

Wubjerće Twar – Tekst konsolidować, hdyž dwě tekstowej poli stej wubranej – abo wjace.

#### Z kontekstoweho menija:

Wubjerće Tekst konsolidować, hdyž dwě tekstowej poli stej wubranej – abo wjace.

Konsolidowanje tekstowych polow wjacore tekstowe pola do jednotliweho tekstoweho pola zwjazuje, štož zmóžnja, zo tekst we wjetšim polu běža.

Přikaz Tekst konsolidować je wosebje wužitny za wobdźěłowanje PDF-dokumentow z LibreOfficeDev Draw.

Funkcija tekstowe fragmenty přepytuje, zo by zwěsćiła, hač z so z interpunkciskim znamješkom kónča. Jeli nic, so wobsah přichodneho tekstoweho pola připowěša, město toho zo so nowy wotstawk započina. Dyrbiće wotstawkowe stajenje manuelnje porjedźić a kajkosće wotstawka po konsolidaciji postajić.

## Přispomnjenja

- Nastate tekstowe polo so do aktualneje runiny zasadźi.

- Nastate tekstowe polo mjeno njezměje.

- Titul a wopisanje jednotliwych tekstowych polow so po konsolidaciji zhubitej.

- Prjedawše objekty tekstoweho pola so po konsolidaciji zhašeja.

- Hdyž so lisćiny konsoliduja, móže so wuhotowanje lisćiny přez poziciju interpunkcije wobwliwować. W tym padźe dyrbiće wuhotowanje manuelnje wobnowić. Hdyž na přikład čisłowanje předłohi „1.“ wužiwaće, móhli so nastate lisćinowe zapiski za dypkom rozdźělić.

- Kombinujće susodne tekstowe pola z podobnym wotstawkowym formatěrowanjom za lěpše wuslědki. Formatěrowanje znamješkow w tekstowych polach so wobchowuja. Hdyž tekstowe pola z rozdźělnymi předłohami kombinujeće, dyrbiće snano prěnjotne tekstowe wuhotowanje manuelnje wobnowić.

Podobne temy

Export as PDF

Prošu podpěrajće nas!