Wobsah

# Wuwiwanske nastroje

Inspicěruje objekty w dokumentach LibreOfficeDev a pokazuje podpěrane słužby UNO kaž tež k dispoziciji stejace metody, kajkosće a implementowane tykački.

Tuta funkcija tež zmóžnja, strukturu dokumenta z pomocu DOM (Document Object Model) wuslědźić.

Přistup k tutomu přikazej …

#### Z menijoweje lajsty:

Wubjerće Nastroje – Wuwiwanske nastroje

#### Z powjercha z rajtarkami:

Wubjerće Wuwiwanske nastroje w meniju Nastroje rajtarka Nastroje.

#### Ze symbolowych lajstow:

Wuwiwanske nastroje

Wuwiwanske nastroje su we wšěch dokumentach LibreOfficeDev Writer, Calc, Impress a Draw widźomne. Pokazanje je trajne a wostawaja widźomne, doniž so njewotwoleja.

Hdyž wuwiwanske nastroje su zmóžnjene, so přidokujomne wokno deleka na kromje wobrazowki pokazuje. Tute wokno ma dwaj wotrězkaj:

- Štomowy napohlad DOM (Document Object Model): Pokazuje dokumentowe dźěle po DOM. Wužiwajće tutón wotrězk, zo byšće objekt wubrał, kotryž so ma inspicěrować.

- Wobłuk objektoweje inspekcije: Pokazuje k dispoziciji stejace słužby, metody, kajkosće a tykački wubraneho objekta.

Tuta funkcija je wot LibreOfficeDev 7.2 za Writer, Calc, Impress a Draw k dispoziciji.

## Štomowy napohlad DOM

Lěwy bok wokna tłóčatko Aktualny wuběr, tłóčatko Aktualizować a štomowy napohlad wobsahuje, kotryž wšě objekty w dokumenće pokazuje.

Zadźerženje štomoweho napohlada wot statusa tłóčatka Aktualny wuběr wotwisuje:

- Klikńće na Aktualny wuběr, zo byšće kajkosće tuchwilu wubrany objekt w dokumenće pokazał. Tohodla so kliknjenje na zapisk w štomowym napohledźe njewuskutkuje.

- Klikńće znowa na Aktualny wuběr, zo byšće někajki zapisk w štomowym napohledźe pokazał a wobsah wobłuka objektoweje inspekcije aktualizował.

Objektowe typy, kotrež so přez štomowy napohlad DOM wot nałoženja LibreOfficeDev wotwisuja, kotrež so wužiwa:

Nałoženje LibreOfficeDev | Podpěrane objekty
--- | ---
Writer | Wotstawki Tekstowe dźěle we wotstawku Twary Tabele Wobłuki Grafiske objekty Zasadźene objekty (OLE) Swójby předłohow a předłohi
Calc | Tabele Twary na tabelu Diagramy na tabelu Tabele Pivot na tabelu Swójby předłohow a předłohi
Impress | Folije Twary na foliju Hłowne folije Swójby předłohow a předłohi
Draw | Strony Twary na stronu Swójby předłohow a předłohi

## Wobłuk objektoweje inspekcije

Naprawo je wokno wobłuk objektoweje inspekcije, kotrež informacije wo objekće pokazuje, kotryž so inspicěruje.

Mjeno klasy: je mjeno objektoweje klasy.

Wužiwajće klasowe mjeno, zo byšće dalše informacije w dokumentaciji API pytał. Najwyši objekt w dokumenće na přikład je instanca klasy SwXTextDocument, kotryž so w SwXTextDocument Class Reference (jendźelsce) dokumentuje.

Móžeće objekt dale inspicěrować, hdyž štyri rajtarki wužiwaće, kotrež jeho Tykački, Słužby, Kajkosće a Metody pokazuja.

Informacije wo objekće so w kóždym rajtarku w špaltach organizuja. Sadźba pokazanych špaltow wot wubraneho rajtarka wotwisuje.

### Rajtark Tykački

Wobsahuje jednotliwu špaltu, kotraž lisćinu tykačkow pokazuje, kotrež su přez objekt implementowane.

### Rajtark Słužby

Wobsahuje jednotliwu špaltu, kotraž lisćinu słužbow pokazuje, kotrež objekt podpěruje.

### Rajtark Kajkosće

Wobsahuje štyri špalty, kotrež kajkosće objekta wopisuja:

- Kajkosć: Pokazuje mjena objektowych kajkosćow.

- Hódnota: Pokazuje tekstowu reprezentaciju aktualneje hódnoty kajkosće.

- Typ: Pokazuje kajkostny typ.

- Informacije: Pokazuje relewantne informacije wo kajkosći. Přećiwo pisanju škitana kajkosć na přikład w tutej špalće „přećiwo pisanju škitany“ pokazuje.

Rajtark Kajkosće deleka tež tekstowe polo wobsahuje, zo by dospołnu tekstowu reprezentaciju kajkostneje hódnoty pokazał.

### Rajtark Metody

Wobsahuje štyri špalty, kotrež skombinowanu lisćinu metodow wopisuja, kotrež dadźa so přez aktualny objekt wołać:

- Metoda: Pokazuje mjena wšěch metodow objekta.

- Wróćenski typ: Pokazuje wróćenski typ objektowych metodow. Metody, kotrež hódnotu njewróćeja, so w tutej špalće jako „void“ woznamjenjeja.

- Parametry: Pokazuje lisćinu parametrow, kotrež sej metoda a jich date typy wužaduja.

- Implementaciska klasa: Pokazuje mjeno klasy, hdźež metoda je implementowana.

Podobne temy

UNO Objects, Functions and Services

Prošu podpěrajće nas!