Wobsah

# Wobalka

Zapodajće adresu přijimarja a adresu wotpósłarja za wobalku. Móžeće tež adresowe pola z datoweje banki zasadźić, na přikład z datoweje banki adresow.

Přistup k tutomu přikazej …

Wubjerće Zasadźić – Wobalka… – Rajtark: Wobalka

## Přijimar

Zapodajće adresu přijimarja. Móžeće tež do tutoho pola kliknyć a datowu banku, tabelu a polo wubrać a potom na šipowe tłóčatko kliknyć, zo byšće polo do adresy zasadźił. Jeli chceće, móžeće formatěrowanje, na přikład tučny a podšmórnjeny, na adresowy tekst nałožić.

## Wotpósłar

Zasadźuje adresu wotpósłarja do wobalki. Wubjerće kontrolny kašćik Wotpósłar a zapodajće potom adresu wotpósłarja. LibreOfficeDev waše wužiwarske daty do pola Wotpósłar awtomatisce zasadźuje, ale móžeće tež swójske daty zapodać.

## Datowa banka

Wubjerće datowu banku, kotraž adresowe daty wobsahuje, kotrež chceće zasadźić.

## Tabela

Wubjerće tabelu datoweje banki, kotraž adresowe daty wobsahuje, kotrež chceće zasadźić.

## Polo datoweje banki

Wubjerće polo datoweje banki, kotrež adresowe daty wobsahuje, kotrež chceće zasadźić a klikńće potom na šipk dolěwa. Daty so adresowemu polu přidawaja, w kotrymž kursor je.

### Polo přehlada

Pokazuje přehlad aktualneho wuběra.

Prošu podpěrajće nas!