Makra natočić

Wobsah

# Makro natočić

LibreOfficeDev móže přikazy natočić, kotrež so z tastaturu a myšku we Writer a w Calc wuwjedu.

1. Wočińće dokument, za kotryž chceće makro natočić.

2. Wubjerće Nastroje – Makra - Makro natočić.

   Jeli menijowy zapisk Nastroje – Makra – Makro natočić faluje, zawěsćće, zo funkcija Natočenje makrow zmóžnić (móže wobmjezowane być) w LibreOfficeDev – NastajenjaNastroje – Nastajenja… – LibreOfficeDev – Rozšěrjene je markěrowana.

   Widźiće mały dialog Makro natočić z jenož jednym tłóčatkom Natočenje skónčić.

3. Wuwjedźće akcije, kotrež so maja w dokumenće natočić.

   Tłóčće tastu Esc, zo byšće wuběr objekta zběhnył, dokelž funkcija natočenja makrow njemóže tutu akciju přez kliknjenje z myšku wuwjesć.

4. Klikńće na Natočenje skónčić.

   Dialog Makro so zjewi, w kotrymž móžeće makro składować a wuwjesć.

   Jeli chceće natočenje přetorhnyć, bjeztoho zo byšće makro składował, klikńće na tłóčatko Začinić dialoga Makro natočić.

5. Zo byšće makro składował, wubjerće najprjedy objekt, w kotrymž so ma makro w lisćinowym polu Makro składować w składować.

6. Jeli chceće makro do noweje biblioteki abo do noweho modula składować, klikńće na tłóčatko Nowa biblioteka abo Nowy modul a zapodajće mjeno za biblioteku abo modul.

7. Zapodajće mjeno za nowe makro w tekstowym polu Mjeno makra. Njewužiwajće klučowe słowa jako mjeno.

8. Klikńće na Speichern. (słuša k dźěłowemu systemej).

## Wobmjezowanja natočenja makrow

Slědowace akcije so njenatočeja:

- Wočinjenje woknow so njenatočuje.

- Akcije, kotrež so w druhim woknje wuwjedu, hač w tym, hdźež je so natočenje startowało, so njetočuja.

- Změnjenje woknow so njenatočuja.

- Akcije, kotrež z wobsahom dokumenta zwjazane njejsu, so njenatočuja. Na přikład změny, kotrež su so w dialogu Nastajenja, w rjadowanju makrow a w přiměrjenju přewjedli.

- Wuběry so jenož natočuja, jeli su so z tastaturu wutworili (pohibowanje kursora), ale nic, hdyž so myška wužiwa.

- Natočenje makrow jenož w Calc a we Writer funguje.

Podobne temy

Makro

Prošu podpěrajće nas!