Wobsah

# Cele pomjenować

## Dowolene mjena

Mjena w Calc móža pismiki, numeriske znamješka a podsmužku wobsahować. Mjena dyrbja so z pismikom abo podsmužku započeć.

Dowolene wosebite znamješka:

- podsmužka (_)

Mjena njesmědźa samsne kaž za celowe poćahi być. Mjeno A1 na přikład je njepłaćiwe, dokelž A1 je celowy poćah za celu nalěwo horjeka.

Mjena njesmědźa so z pismikom C abo R slědowanym přez ličbu započeć; tež jednotliwej znamješce C a R njejstej jako mjenje dowolenej. Hlejće funkciju ADRESA za dalše informacije.

Mjena za celowe wobłuki njesmědźa mjezoty wobsahować. Mjezoty su w mjenach za tabele a dokumenty dowolene.

## Cele a wobłuki pomjenować

Dajće wobłukam mjena, zo byšće poćahi na cele a celowe wobłuki w formlach spóznajomne činił. Móžeće na přikład wobłuk A1:B2 start pomjenować. Móžeće potom formlu kaž na přikład„=SUMA(start)“ pisać. Samo hdyž linki abo špalty zasadźujeće abo zhašeće, LibreOfficeDev wobłuki, kotrež so po mjenje identifikuja, korektnje připokazuje. Mjena wobłukow njesmědźa mjezoty wobsahować.

Je na přikład wjele lóšo, formlu za nadhódnotowy dawk čitać, jeli móžeće „=suma * dawkowa sadźba“ město „=A5 * B12“ pisać. W tutym padźe pomjenujeće celu A5 „Suma“ a celu B12 „Dawkowa sadźba“.

Wužiwajće dialog Mjena definować, zo byšće mjena za formle abo dźěle formlow definować, kotrež husto wužiwaće. Zo byšće wěste wobłukowe mjena podał,

1. Wubjerće celu abo celowy wobłuk a potom Tabela – Pomjenowane wobłuki a wurazy – Definować…. Dialog Mjena definować so zjewi.

2. Zapodajće mjeno wubraneho wobłuka do pola Mjeno. Klikńće na Přidać. Nowo definowane mjeno so w lisćinje deleka zjewi.

Móžeće tež druhe celowe wobłuki w tutym dialogu pomjenować, hdyž mjeno do pola zapodawaće a potom wotpowědne cele wuběraće.

Jeli mjeno do formle zapodawaće, widźiće, po tym zo sće prěnje znamješka zapodał, mjeno jako pokiw.

- Tłóčće tastu Enter, zo byšće mjeno z pokiwa přewzał.

- Jeli so wjace hač jedne mjeno ze samsnym pismikom započina, móžeće z pomocu tastow cmd ⌘Strg + tabulator (↹) a wróćo Umsch (⇧) + cmd ⌘Strg + tabulator (↹) kulić.

## Formle pomjenować

Móžeće dołhemu abo kompleksnemu formlowemu wurazej jednoriše abo popularniše mjeno připokazać.

1. Wubjerće Tabela – Pomjenowane wobłuki a wurazy – Definować…. Dialog Mjeno definować so zjewi.

2. Zapodajće mjeno za formlowy wuraz do pola Mjeno.

3. Zapodajće formlowy wuraz do pola Wobłuk abo formlowy wuraz. Jeli na přikład sće swoju formlu HYP pomjenował, móžeće wuraz KORJEŃ(A1*A1 + B1*B1) zapodać, zo byšće wotstup mjez dwěmaj dypkomaj na płoninje wuličił. Njezapočinajće wuraz ze znamješkom runosće (=).

4. Klikńće na Přidać. Nowo definowane mjeno so w slědowacej lisćinje zjewi. Klikńće na W porjadku, zo byšće dialog začinił.

5. Zapodajće mjeno pomjenowaneje formle do požadaneje cele. Celowa hódnota je wuslědk formloweho wuraza. Zapodajće na přikład =HYP(), zo byšće formlu horjeka wuličił. Dźiwajće na to, zo njemóžeće parametry direktnje pomjenowanym formlam přepodać.

Konwencije pomjenowanja za pomjenowane formle płaća. Absolutne a relatiwne poćahi so respektuja. Hdyž so na přikład pomjenowana formla kopěruje a zasadźuje.

Podobne temy

Tabela – Pomjenowane wobłuki a wurazy – Definować…

Pytanje cilowych hódnotow nałožić

Adresy a poćahi, absolutne a relatiwne

Mjena jako adresowanje spóznać

Prošu podpěrajće nas!