Wobsah

# Adresy a poćahi, absolutne a relatiwne

Wopisuje rozdźěle mjez absolutnym a relatiwnym poćahom w celowej adresy Calc.

## Celowe poćahi

Jednotliwa cela so dospołnje přez tabelu identifikuje, ke kotrejž słuša, špaltowy identifikator (pismik) horjeka nad špaltami a linkowy identifikator (ličba) nalěwo w tabelowym dokumenće. W tabelowych dokumentach, kotrež so wotlěwa doprawa čitaja, je Tabela.A1 dospołny poćah za lěwu hornju celu tabele.

## Celowe wobłuki

Móžeće na sadźbu celow pokazać, hdyž we wobłukach na nje pokazuja. Wobłuki móža blok celow, cyła sadźba špaltow a cyła sadźba linkow być. Wobłuk A1:B2 prěnje štyri cele horjeka nalěwo w tabeli wopřijima. Wobłuk A:E wšě cele špaltow A, B, C, D a E wopřijima. Wobłuk 2:5 wšě cele linkow 2, 3, 4 a 5 wopřijima.

Poćah na celu druheho dokumenta połne mjeno druheho dokumenta mjez jednorymi pazorkami (') wobsahuje, potom haš # a potom mjeno tabele druheho dokumenta, sćěhowane wot dypka a mjena abo poćaha cele.

Na přikład 'file:///C:/Users/user/Documents/Price list.ods'#$'Information SKU'.H51'file:///home/user/Documents/Price list.ods'#$'Information SKU'.H51.

URI šćežki a dokumentoweho mjena dyrbi so přeco z jednorymi pazorkami wobdać. Jeli mjeno jednore pazorki (') wobsahuje, dyrbja so z dwěmaj jednorymaj pazorkomaj ('') maskěrować. Jenož mjeno tabele njesmě so do pazorkow stajić, jeli mjezotu abo znamješko, kotrež je operator wobsahuje, abo mjeno njeje čisće numeriske (na přikład '123' dyrbi w pazorkach stać).

### Poćahowe operatory

Tute operatory celowy wobłuk wot nul celow, jedneje cele a wjacore cele wróća.

Wobłuk ma najwyšu prioritu, potom rězne mnóstwo a naposledk zjednoćenske mnóstwo.

Operator | Mjeno | Přikład
--- | --- | ---
: | Wobłuk | A1:C108, A:D abo 3:13
! | Rězne mnóstwo | SUMA(A1:B6!B5:C12) Wuličuje sumu wšě h celow w rěznym mnóstwje; w tutym přikładźe je wuslědk suma celow B5 a B6.
~ | Zjednoćenje abo zjednoćenske mnóstwo | Bjerje dwaj poćahaj a wróća referencnu lisćinu, kotraž je zjednoćenje lěweho poćaha, slědowany přez prawy poćah. Dwójne zapiski so dwójce referencuja. =LIČBA(A1:B2~B2:C3) hódnoty A:B2 a B2:C3 liči. Dźiwajće na to, zo cela B2 so dwójce liči. =INDEKS(A1:B2~C1:D2;2;1;2) celu C2 wuběra, to rěka, prěnja cela druheje linki, prěnjeje špalty wubraneho wobłuka (C1:D2) wobłukoweje lisćiny.

Referencna lisćina we wurazu pólneje wariable dowolena njeje.

## Relatiwne adresowanje

Cela w špalće A, lince 1 so jako A1 adresuje. Móžeće wobłuk susodnych celow adresować, hdyž najprjedy koordinaty cele horjeka nalěwo we wobłuku zapodawaće, potom dwudypk pisaće, slědowany wot koordinatow cele deleka naprawo. Kwadrat, kotryž so přez prěnje štyri cele horjeka nalěwo formuje, ma adresu A1:B2.

Hdyž wobłuk na tute wašnje adresujeće, nastawa relatiwny poćah na A1:B2. Relatiwny tu rěka, zo so poćah na tutón wobłuk awtomatisce přiměrja, hdyž formle kopěrujeće.

## Absolutne adresowanje

Absolutne adresowanje je napřećiwk relatiwneho adresowanja. W absolutnym poćahu so dolarowe znamješko před kóždy pismik a kóždu ličbu staja, na přikład $A$1:$B$2.

LibreOfficeDev móže aktualny poćah, w kotrymž kursor je w zapodawanskej lince, wot relatiwneho do absolutneho poćaha a nawopak přetworić, hdyž F4 tłóčiće. Jeli z relatiwnej adresu kaž A1 započinaće, so prěni raz, hdyž tutu tastu tłóčiće, linka kaž tež špalta jako absolutne poćahi ($A$1) nastajatej. Druhi raz so jenož linka (A$1) a třeći raz jenož špalta ($A1) . Jeli tastu hišće raz tłóčiće, budźetej špaltowy poćah a linkowy poćah zaso relatiwnej (A1).

LibreOfficeDev Calc poćahi na formlu pokazuje. Jeli na přikład na formlu =SUMA(A1:C5;D15:D24) w celi klikaće, so dwě referencowanej wobłukaj w tabeli barbnje wuzběhujetej. Na přikład móže formlowa komponenta „A1:C5“ módra być a přisłušny celowy wobłuk so w samsnym módrym wotsćinje zaramikuje. Přichodna formlowa komponenta „D15:D24“ da so na samsne wašnje čerwjena markěrować.

## Hdy relatiwne a hdy absolutne poćahi wužiwać

Što relatiwny poćah wuznamjenja? Připušćmy, zo chceće w celi E1 sumu celow we wobłuku A1:B2 wuličić. Formla, kotruž dyrbiće do cele E1 zapodać, je =SUMA(A1:B2). Jeli pozdźišo rozsudźeće, nowu špaltu před špaltu A zasadźić, elementy, kotrež chceće přidać, bychu potom w B1:C2 byli a formla by w F1 była, nic w E1. Po tym sće nowu špaltu zasadźił, dyrbiće tohodla wšě formle w tabeli přepruwować a porjedźić, snano tež w druhich tabelach.

Na zbožo LibreOfficeDev Calc wam tute dźěło wotewza. Po tym zo sće nowu špaltu A zasadźił, so formla =SUMA(A1:B2) awtomatisce na =SUMA(B1:C2) aktualizuje. Linkowe čisła so tež awtomatisce přiměrjeja, hdyž so nowa linka 1 zasadźuje. Absolutne a relatiwne poćahi so w LibreOfficeDev Calc přeco přiměrjeja, hdyžkuli so referencowany wobłuk přesuwa. Ale dźiwajće na to, zo, jeli formlu kopěrujeće, so w tym padźe jenož relatiwne poćahi přiměrjeja, nic absolutne poćahi.

Absolutne poćahi so wužiwaja, hdyž so wobličenja na wěstu celu we wašej tabeli poćahuja. Jeli formla, kotraž so na tutu celu poćahuje, so relatiwnje do cele pod prěnjotnej celu kopěruje, so poćah tež dele přesuwa, jeli njejsće celowe koordinaty jako absolutne postajił.

Wothladajo wot zasadźowanja nowych linkow a špaltow móža so poćahi tež změnić, hdyž so eksistowaca forma, kotraž so na wěste cele poćahuje, do druheho wobłuka tabele kopěruje. Připušćmy, zo sće formlu =SUMA(A1:A9) w lince 10 zapodał. Jeli chceće sumu za susodnu špaltu naprawo wuličić, kopěrujće tutu formlu prosće do cele naprawo pódla njeje. Kopija formle w špalće B so awtomatisce do =SUMA(B1:B9) změni.

Podobne temy

Cele pomjenować

Mjena jako adresowanje spóznać

Poćahowa syntaksa R1C1 za formle Calc

Prošu podpěrajće nas!