Wobsah

# Ćišćerske nastajenja

Podawa ćišćerske nastajenja.

Přistup k tutomu přikazej …

Wubjerće LibreOfficeDev – NastajenjaNastroje – Nastajenja… –LibreOfficeDev – Ćišćeć.

Z redukowanymi datami spěšnišo ćišćeć

## Ćišćerske daty redukować

Móžeće mnóstwo datow redukować, kotrež so ma na ćišćak pósłać. Hdyž ćišćerske daty redukujeće, so ćišćerska spěšnosć powyšuje, dokelž ćišćerske dataje su mjeńše. To ćišćakam z mjeńšim składom ćišćenje wosnadni. Přez to móže so kwalita wudaća trochu pohubjeńšić.

### Nastajenja za

Podawa, hač so ćišćerske nastajenja na direktne ćišćenje abo na ćišćenje do dataje nałožuja.

### Transparencu redukować

Jeli tute polo markěrujeće, budu so transparentne objekty kaž normalne, njepřewidne objekty ćišćeć, we wotwisnosći wot wašeho wuběra w slědowacymaj dwěmaj opciskimaj tłóčatkomaj.

Transparenca njeda so direktnje na ćišćak wudać. Wobłuki dokumenta, w kotrychž ma transparenca widźomna być, dyrbja so tohodla přeco jako bitmapy wobličić a na ćišćak pósłać. Wotwisujo wot wulkosće bitmapow a ćišćerskeho rozeznaća móže wulke mnóstwo datow nastać.

#### Awtomatisce

Podawa, zo so transparenca jenož ćišći, jeli transparentny wobłuk mjenje hač štwórć cyłeje strony zakrywa.

#### Žana transparenca

Z tutym nastajenjom so transparenca ženje njećišći.

### Bitmapy redukować

Podawa, zo so bitmapy z redukowanej kwalitu ćišća. Rozeznaće da so jenož redukować a nic powyšić.

#### Wysoka/Normalna ćišćerska kwalita

Wysoka ćišćerska kwalita rozeznaću 300 dpi wotpowěduje. Normalna ćišćerska kwalita rozeznaću 200 dpi wotpowěduje.

#### Rozeznaće

Podawa maksimalnu ćišćersku kwalitu w dpi. Rozeznaće da so jenož redukować a nic powyšić.

#### Transparentne objekty zapřijeć

Jeli tute polo je markěrowane, redukowanje ćišćerskeje kwality za bitmapy tež za transparentne wobłuki objektow płaći.

### Barbny přeběh redukować

Jeli tute polo je markěrowane, so barbne přeběhi z redukowanej kwalitu ćišća.

#### Linije barbneho přeběha

Podawa maksimalnu ličbu linijow barbneho přeběha za ćišćenje.

#### Mjezybarba

Podawa, zo so barbne přeběhi jenož w jeničkej mjezybarbje ćišća.

### Barby do stopnjow šěrje přetworić

Podawa, zo so wšě barby jenož w stopnjach šěrje ćišća.

## Warnowanja ćišćaka

Definuje, kotre warnowanja maja so jewić, prjedy hač so ćišćenje započina.

### Wulkosć papjery

Markěrujće tutón kontrolny kašćik, jeli wěsta wulkosć papjery je za ćišćenje aktulaneho dokumenta trěbna. Jeli wulkosć papjery, kotraž so w dokumenće wužiwa, přez aktualny ćišćak k dispoziciji njestaja, so zmylkowa zdźělenka zjewi.

### Wusměrjenje papjery

Markěrujće tutón kontrolny kašćik, jeli wěste wusměrjenje papjery za ćišćenje aktualneho dokumenta trjebaće. Jeli format, kotryž so přez aktualny dokument wužiwa, so přez ćišćak k dispoziciji njestaja, so zmylkowa zdźělenka zjewi.

### Transparenca

Markěrujće tutón kontrolny kašćik, jeli přeco chceće warnowanje dóstać, jeli dokument transparentne objekty wobsahuje. Jeli tajki dokument ćišćiće, so dialog jewi, w kotrymž móžeće wubrać, hač transparenca ma so w tutej ćišćerskej instrukciji ćišćeć.

Prošu podpěrajće nas!