Dźělenju złóžkow wěstych słowow zadźěwać

Wobsah

# Dźělenju złóžkow za wěste słowa zadźěwać

Jeli za waš tekst awtomatiske dźělenje złóžkow je zmóžnjene a wěste słowa njerjane wupadaja, abo jeli nochceće wěste słowa ženje dźělić, móžeće dźělenje złóžkow za tute słowa znjemóžnić:

1. Wubjerće LibreOfficeDev – NastajenjaNastroje – Nastajenja… – Rěče a narodne šemy – Rěčne pomocne srědki

2. Wubjerće słownik w lisćinje Wužiwarske słowniki a klikńće potom na Wobdźěłać….

   Jeli lisćina je prózdna, klikńće na Nowy…, zo byšće słownik załožił.

3. Zapodajće w polu Słowo słowo, kotrež chceće z dźělenja złóžkow wuzamknyć, slědowane přez znamješko runosće (=), na přikład „pretenciozny=“.

4. Klikńće na Nowy… a potom na Začinić.

Zo byšće słowo z dźělenja złóžkow spěšnje wuzamknył, wubjerće słowo, potom Format – Znamješko…, klikńće na rajtark Pismo a wubjerće „Žana“ w polu Rěč.

Někotre słowa wosebite znamješka wobsahuja, z kotrymiž LibreOfficeDev kaž z dźělatkom wobchadźa. Jeli dźělenje złóžkow za tajke słowa nochceće, móžeće wosebity kod zasadźić, kotryž dźělenju złóžkow na tej poziciji zadźěwa, hdźež so wosebity kod zasadźuje. Čińće tole:

1. Stajće kursor na městno, hdźež so nima dźělenje złóžkow přewjesć.

2. Wubjerće Zasadźić – Formatěrowanske znamješko – Słowny zwjazowak.

   Zasadźene formatěrowanske znamješko so šěre zwobraznjuje. Zo byšće jo wotstronił, stajće prosće kursor nad formatěrowanske znamješko a tłóčće tastu Entf.

Podobne temy

Dźělenje złóžkow wužiwać

Tekstowy běh

Prošu podpěrajće nas!