Wobsah

# Pola

Zasadźuje polo na aktualnej poziciji kursora. Dialog wšě pola nalistuje, kotrež su k dispoziciji.

Přistup k tutomu přikazej …

Wubjerće Zasadźić – Polo – Dalše pola….

cmd ⌘Strg+F2

Klikńće w symbolowej lajsće Zasadźić na

Pola zasadźić

Wo polach

## Dokument

Pola so wužiwaja, zo bychu informacije wo aktualnym dokumenće zasadźili, na přikład datajowe mjeno, dokumentowu předłohu, statistiske podaća, wužiwarske daty, datum a čas.

## Prěčne pokazy

Tu zasadźujeće prěčne pokazy do aktualneho dokumenta. Prěčne pokazy su referencne pola w samsnym dokumenće abo w poddokumentach globalneho dokumenta.

Hdyž prěčny pokaz jako polo zasadźujeće, ma to lěpšinu, zo njetrjebaće pokazy manuelnje přiměrić, kóždy raz, hdyž dokument měnjeće. Aktualizujće prosće pola z F9 a prěčne pokazy so tež w dokumenće aktualizuja.

## Funkcije

Wotwisujo wot pólneho typa, kotryž wuběraće, móžeće wěstym funkcijam wuměnjenja připokazać. Móžeće na přikład polo definować, kotrež makro wuwjedźe, hdyž na polo w dokumenće klikaće, abo wuměnjenje, kotrež, hdyž so spjelnja, polo schowa. Móžeće tež zastupowace pola definować, kotrež grafiki, tabele, wobłuki a druhe objekty do wašeho dokumenta zasadźuja, jeli trjeba.

## Dokumentowe informacije

Pola dokumentowych informacijow informacije wo kajkosćach dokumenta wobsahuja, na přikład wutworjenski datum dokumenta. Zo byšće sej kajkosće dokumenta wobhladał, wubjerće Dataja – Kajkosće….

## Wariable

Wariablowe pola wam zmóžnjeja, wašemu dokumentej dynamiski wobsah přidać. Móžeće na přikład wariablu wužiwać, zo byšće čisłowanje stronow wróćo stajił.

## Datowa banka

Móžeće pola z někajkeje datoweje banki do swojeho dokumenta zasadźić, na přikład adresowe pola.

## Zasadźić

Zasadźuje wubrane polo na aktualnej poziciji kursora w dokumenće. Zo byšće dialog začinił, klikńće na tłóčatko Začinić.

Prošu podpěrajće nas!