Wobsah

# Brošuru ćišćeć

Móžeće dokument Writer jako brošuru ćišćeć. To rěka, Writer dwě stronje na kóždym boku papjery ćišći, zo byšće, hdyž papjeru fałdujeće, dokument jako knihu čitać.

Hdyž dokument wutworjeće, kotryž chceće jako brošuru ćišćeć, wužiwajće wysoki format za strony. Writer brošurowe wuhotowanje nałožuje, hdyž dokument ćišćiće.

LibreOfficeDev njeje za ćišćenje dokumenty w prěčnym formaće jako brošuru postajeny, ale je móžno, tajke dokumenty ćišćeć.

Njeje móžno, wulki wobraz přez dwě stronje ćišćeć. Roztřihajće wobraz do dweju dźělow a zasadźće kóždy dźěl na rozdźělnymaj stronomaj.

## Brošuru ćišćeć

1. Wubjerće Dataja – Ćišćeć….

2. Klikńće w dialogu Ćišćeć na Kajkosće….

3. Stajće w dialogu kajkosćow za waš ćišćak wusměrjenje papjery na prěčny format.

Jeli ćišćak na woběmaj bokomaj ćišći, a dokelž so brošury přeco w prěčnym formaće ćišća, wy měł nastajenje „Duplex“ w dialogu kajkosćow swojeho ćišćaka wužiwać.

4. Wróćće so do dialoga Ćišćeć.

5. Wubjerće we wotrězku Wuhotowanje strony Brošura.

6. Podajće za ćišćak, kotryž awtomatisce na woběmaj bokomaj strony ćišći, we wotrězku Wobłuk a kopije, zo so maja Njerune a rune strony zapřijeć.

7. Klikńće na Ćišćeć.

Jeli dokument we wysokim formaće na stronje w prěčnym formaće ćišćiće, so dwaj napřećiwnej bokaj w brošurje jedyn pódla druheho ćišćitej. Jeli ćišćak maće, z kotrymž móžeće na wobě stronje ćišćeć, móžeće cyłu brošuru ze swojeho dokumenta wutworić, bjeztoho zo byšće dyrbjał strony pozdźišo sortěrować. Jeli ćišćak maće, z kotrymž móžeće jenož na jedyn bok ćišćeć, móžeće to docpěć, hdyž najprjedy prědnje strony ze zmóžnjenym nastajenjom „Prědnje boki/prawe strony/njerune strony“ ćišćiće, potom papjerowy stapl zaso do swojeho ćišćaka kładźeće a wšě zadnje strony ze zmóžnjenym nastajenjom „Zadnje boki/lěwe strony/rune strony“ ćišćiće.

Jeli LibreOfficeDev strony we wopačnym porjedźe ćišći, wubjerće W nawopačnym porjedźe ćišćeć we wotrězku Wobłuk a kopije a ćišćće potom dokument znowa.

Prošu podpěrajće nas!