Wobsah

# Z Nawigatorom ćahnyć a pušćić

Nawigator je mócny nastroj za wobdźěłowanje dokumentow a rjadowanje wobsaha, kotryž wobdźěłanje teksta ze swojimi funkcijemi ćehnjenja a pušćenja wosnadnja.

Móžeće zapiski z Nawigatora ćahnyć, zo byšće prěčne pokazy do swojeho teksta zasadźił, hyperwotkazy mjez elementami w dokumenće abo zwonka dokumenta wutworił abo zapiski a jich wobsah kopěrował. Wužiwanje Nawigatora wam pomha, čas zalutować, dokelž so ličba klikow z myšku redukuje a so njetrěbne dialogi wobeńdu.

## Nadpisma ćahnyć a pušćić

Zo byšće nadpismo z nawigatora ćahnył, klikńće na nadpismo a ćehńće jo do dokumenta. Slědowace akcije su móžne, ale wotwisuje wot zapiska, kotryž so ćehnje, a wot konteksta.

Akcija | Wopisanje a wuslědki
--- | ---
Hyperwotkaz | Zasadźuje hyperwotkaz do nadpisma. Wobsah, kotryž so pokazuje, je tekst nadpisma.
Wotrězkowy wotkaz | Zasadźuje nadpismo a jeho wobsah jako wotkazany wotrězk. Wotrězk je přećiwo pisanju škitany.
Wotrězkowa kopija | Kopěruje nadpismo a jeho wobsah a zasadźuje to do nješkitaneho wotrězka. Wotkaz mjez žórłom a cilom so njetwori.
Čisło strony (bjez stila) Kapitl Referencowany tekst Horjeka – Deleka Čisło strony (ze stilom) Ličba Ličba (žadyn kontekst) Ličba (połny kontekst) | Prěčny pokaz nadpisma. Samsne nastajenje kaž Zasadźić – Polo – Dalše pola… – Prěčne pokazy, wubjerće Nadpisma w Typ a potom wotpowědnu referencu w Pokaz wužiwać.

## Wobrazy, wobłuki, OLE-objekty, rysowanske objekty, wotrězki, zapołožki ćahnyć a pušćić

Hdyž su so z Nawigatora zasadźili, so tute zapiski přez swoju kajkosć Mjeno pokazuja.

Akcija | Wopisanje a wuslědki
--- | ---
Hyperwotkaz | Zasadźuje wobrazej, wobłukej, OLE-objektej, rysowanskemu objektej abo zapołožce hyperwotkaz. Zapisk Mjeno so w dokumenće pokazuje.

## Nóžki a kónčne nóžki ćahnyć a pušćić

Nóžki a kónčne nóžki so jako swoje wotpowědne pola prěčnych pokazow pušćeja.

## Tabele ćahnyć a pušćić

Tabele dadźa so jako hyperwotkaz, wotrězkowe wotkazy zasadźić abo kopěrować.

Akcija | Wopisanje a wuslědki
--- | ---
Hyperwotkaz | Zasadźuje hyperwotkaz do tabele. Mjeno tabele so w dokumenće pokazuje.
Wotrězkowy wotkaz | Zasadźuje tabelu, kotraž je so w přećiwo pisanju škitanym wotrězku łamała. Tabela so dospołnje pokazuje. Wobsah wotkazaneje tabele so změni, hdyž so wobsah žórłoweje tabele změni.
Wotrězk kopěrować | Zasadźuje kopiju tabele, kotraž je we wotrězku złamana. Tabela so dospołnje kopěruje. Wobsah kopěrowaneje tabele je njewotwisny wot změnow wobsaha žórłoweje tabele.

Podobne temy

Nawigator za dokumentowy přehlad

W dokumenće LibreOfficeDev ćahnyć a pušćić

Prošu podpěrajće nas!