Wobsah

# Tabelowy asistent – Primarny kluč nastajić

Podawa polo w tabeli, kotrež so ma jako primarny kluč wužiwać.

## Primarny kluč wutworić

Wubjerće tute nastajenje, zo byšće primarny kluč wutworił. Přidajće kóždej tabeli datoweje banki primarny kluč, zo byšće kóždu datowu sadźbu jasnje identifikował. Za někotre systemy datoweje banki w LibreOfficeDev je primarny kluč nuznje trěbny za wobdźěłowanje tabelow.

### Primarny kluč awtomatisce přidać

Wubjerće tute nastajenje, zo byšće primarny kluč jako přidatne polo přidał.

### Eksistowace polo jako primarny kluč wužiwać

Wubjerće tute nastajenje, zo byšće eksistowace polo z jasnymi hódnotami jako primarny kluč wužiwał.

#### Pólne mjeno

Wubjerće pólne mjeno.

#### Awtomatiska hódnota

Wubjerće tute nastajenje, zo byšće hódnotu zasadźił a hódnotu pola za kóždu datowu sadźbu inkrementował. Datowa banka dyrbi awtomatiske inkrementowanje podpěrać, zo byšće móhł funkciju Awtohódnota wužiwać.

### Primarny kluč přez wjacore pola definować

Wubjerće tute nastajenje, zo byšće primarny kluč z kombinacije wjacorych eksistowacych polow wutworił.

#### Pola, kotrež su k dispoziciji

Wubjerće polo a klikńće na >, zo byšće jo lisćinje polow primarneho kluča přidał.

### >

Klikńće, zo byšće wubrane pola do lisćinoweho pola přesunył, na kotrež šipk pokazuje.

### <

Klikńće, zo byšće wubrane pola do lisćinoweho pola přesunył, na kotrež šipk pokazuje.

#### Pola primarneho kluča

Wubjerće polo a klikńće na <, zo byšće jo z lisćiny polow primarneho kluča wotstronił. Primarny kluč so jako rjećaz polow w tutej lisćinje wutworja, wothorjeka dele.

Tabelowy asistent – Tabelu wutworić

Prošu podpěrajće nas!