Wobsah

# Tabele zasadźić

Su wjacore móžnosće, z kotrymiž móžeće tabelu w tekstowym dokumenće wutworić. Móžeće tabelu ze symboloweje lajsty, přez menijowy přikaz abo z tabeloweho dokumenta zasadźić.

## Tabelu ze symbolowej lajstu zasadźić

1. Stajće kursor w swojim dokumenće na městno, hdźež chceće tabelu zasadźić.

2. Klikńće w lajsće Standard abo Zasadźić na šipk pódla symbola Tabela.

3. Ćehńće w tabelowej lěsycy, zo byšće ličbu linkow a špaltow wubrał, kotrež chceće, a potom pušćće.

Zo byšće přetorhnył, ćehńće k druhemu bokej, doniž so Přetorhnyć we wobłuku přehlada lěsycy njezjewi.

## Tabelu z menijowym přikazom zasadźić

1. Stajće kursor w swojim dokumenće na městno, hdźež chceće tabelu zasadźić.

2. Wubjerće Tabela – Tabelu zasadźić….

3. Zapodajće we wobłuku Wulkosć ličbu linkow a špaltow.

4. Wubjerće požadane nastajenja a klikńće na W porjadku.

## Tabelu z tabeloweho dokumenta Calc zasadźić

1. Wočińće tabelowy dokument LibreOfficeDev Calc, kotryž celowy wobłuk wobsahuje, kotryž chceće zasadźić.

2. Ćehńće w tabelowym dokumenće, zo byšće cele wubrał.

3. Wubjerće Wobdźěłać – Kopěrować.

4. Wuwjedźće w swojim tekstowym dokumenće jedyn ze slědowacych krokow:

- Wubjerće Wobdźěłać – Zasadźić. Celowy wobłuk so jako OLE-objekt zasadźuje. Zo byšće wobsah celow wobdźěłał, klikńće dwójce na objekt.

- Wubjerće Wobdźěłać – Wobsah zasadźić… a potom jedne ze slědowacych nastajenjow:

Nastajenja | Zasadźuje so jako…
--- | ---
Tabelowy dokument LibreOfficeDev 26.8 | OLE-objekt – z cmd ⌘Strg+V abo ćahnyć a pušćić
GDIMetaFile | Grafika
Bitmap | Grafika
HTML | Tabela HTML
Njeformatěrowany tekst | Jenož tekst, tabulatory jako dźělatka
Sformatěrowany tekst [RTF] | Tekstowa tabela
DDE-wotkaz | Tabelowa struktura a wobsah, bjez formatěrowanja. Z aktualizowanjom

### Celowy wobłuk z tabeloweho dokumenta Calc ćahnyć a pušćić

1. Wočińće tabelowy dokument LibreOfficeDev Calc, kotryž celowy wobłuk wobsahuje, kotryž chceće zasadźić.

2. Ćehńće w tabelowym dokumenće, zo byšće cele wubrał.

3. Klikńće a dźeržće tastu myški stłóčenu we wubranych celach.

4. Ćehńće wubrane cele do tekstoweho dokumenta.

Podobne temy

Tabele, linki a špalty wubrać

Tabele abo wobsah tabele zhašeć

Swójske ramiki w tekstowych dokumentach

Prošu podpěrajće nas!