Wobsah

# Podpěru dóstać

Móžeće podpěru na websydle LibreOfficeDev namakać.

Za přehlad wo aktualnych podpěraćelskich słužbach čitajće dataju Readme w rjadowaku LibreOfficeDev.

## Lokalne strony pomocy we wašej rěči

Lokalizaciske projekty LibreOfficeDev strony pomocy we wjacorych rěčach poskićeja. Namakaće přehlad wo maćernorěčnych projektach na websydle LibreOfficeDev. Pomoc a podpěru w jendźelskej rěči namakaće tež na websydle LibreOfficeDev.

## Rozsyłanske lisćiny

Stajće prašenja wo LibreOfficeDev, namakajće pomoc wot dobrowólnikow a diskutujće temy na zjawnych rozsyłanskich lisćinach. Móžeće wjele powšitkownych a specializowanych rozsyłanskich lisćinow na websydle LibreOfficeDev na www.libreoffice.org namakać.

## Forum

Móžeće tež přistup k webforumam dóstać, zo byšće prašenja wo LibreOfficeDev stajił abo na nje wotmołwił. Wubjerće Pomoc – Pomoc online wobstarać, zo byšće forum w swojej rěči wočinił.

## Wěstota

Jeli sej mysle wo wěstotnym problemje při wužiwanju tuteje softwary činiće, móžeće so z wuwiwarjemi na zjawnej rozsyłanskej lisćinje do zwiska stajić. Jeli chceće problemy z druhimi wužiwarjemi diskutować, sćelće mejlku na zjawnu rozsyłansku lisćinu users@global.libreoffice.org.

## Sćehnjenja

Móžeće aktualnu wersiju LibreOfficeDev wot www.libreoffice.org/download/ sćahnyć.

## Dokumentacija

Móžeće dokumentaciju jako PDF-dataje, nawody a přiručki z websydła dokumentacije LibreOfficeDev na documentation.libreoffice.org sćahnyć. Móžeće tež websydło dokumentacije přez Pomoc – Wužiwarske přiručki wočinić.

## Wobdźělće so a přinošujće něšto

Jeli chceće aktiwnu rólu w swětadalokim zhromadźenstwje LibreOfficeDev hrać, móžeće rady swoje měnjenja zdźělić, funkcije diskutować, polěpšenja namjetować, swójski nastawk za husto stajene prašenja, nawod, přiručku pisać abo widejonawod wutworić atd.

Wopytajće stronu Čińće sobu na websydle a slědujće wotkazam za sobuskutkowacych.

Prošu podpěrajće nas!