Wobsah

# Etikety a wizitki wutworić a ćišćeć

## Wizitki z dialogom naćisnyć

Wubjerće Dataja – Nowy – Wizitki, zo byšće dialog Wizitki wočinił, w kotrymž móžeće postajić, kak waše wizitki maja wupadać.

## Etikety a wizitki naćisnyć

Móžeće etikety kaž tež wizitki z dialogom Etikety naćisnyć.

1. Wubjerće Dataja – Nowy – Etikety, zo byšće dialog Etikety wočinił.

2. Nastajće etiketowy format we wobłuku Format w rajtarku Etikety.

   LibreOfficeDev Writer wjele formatow łopjenow za etikety, nalěpki a wizitki wobsahuje, kotrež su we wikowanju dóstać. Móžeće tež druhe, swójske formaty přidać.

3. Wubjerće w rajtarku Etikety we wobłuku Napis tekst, kotryž maja etikety wobsahować.

   To su husto pola datoweje banki, kotrež zmóžnjeja, zo so etikety z rozdźělnym wobsahom ćišća, hdyž so na přikład serijowe listy sćelu. Je tež móžno, samsny tekst na kóždy etiket ćišćeć.

   Wužiwajće lisćinowej poli Datowa banka a Tabela, zo byšće datowu banku a tabelu wubrał, z kotrejuž so datowe pola bjeru. Klikńće na šipowe tłóčatko, zo byšće wubrane datowe polo do wobłuka Napis přenošował. Tłóčće Enter, zo byšće linkowe łamanje zasadźił. Móžeće tež mjezoty a druhi njezměnity tekst zapodać.

   Na rajtarku Format móžeće swójske etiketowe formaty definować, kotrež k předdefinowanym formatam njesłušeja. Zo byšće to činił, wubjerće „Wužiwar“ z lisćinoweho pola Typ. Na rajtarku Nastajenja móžeće podać, hač so maja wšě etikety abo jenož wěste z nich wutworić.

4. Zawěsćće na rajtarku Nastajenja, zo polo Wobsah synchronizować je wubrane. Jeli to je wubrane, trjeba so etiket jenož jónu zapodać (na etikeće horjeka nalěwo) a wobdźěłać.

5. Klikńće na Nowy dokument, zo byšće nowy dokument z nastajenjemi wutworił, kotrež sće zapodał.

6. Hdyž na Nowy dokument klikaće, widźiće małe wokno z tłóčatkom Etikety synchronizować. Zapodajće prěni etiket. Hdyž na tłóčatko Etikety synchronizować klikaće, so aktualny jednotliwy etiket do wšěch druhich etiketow na łopjenje kopěruje.

Podobne temy

Adresowe etikety ćišćeć

Nowu datowu banku załožić

Wizitki

Prošu podpěrajće nas!