Wobsah

# Zapis (zapis wobrazow)

Slědowace nastajenja su k dispoziciji, hdyž Zapis wobrazow jako zapisowy typ wuběraće.

Přistup k tutomu přikazej …

Wubjerće Zasadźić – Zapis wobsaha a hesłar – Zapis wobsaha, hesłar a literarny zapis – rajtark: Typ (hdyž zapis wobrazow je wubrany typ)

### Typ a titul

Podajće typ a titul zapisa.

#### Titul

Zapodajće titul za wubrany zapis.

#### Typ

Wubjerće typ zapisa, kotryž chceće zasadźić abo wobdźěłać. Nastajenja, kotrež su k dispoziciji, wot zapisoweho typa wotwisuja, kotryž wuběraće. Jeli kursor je w zapisu, hdyž Zasadźić – Zapis wobsaha a hesłar – Zapis wobsaha, hesłar a literarny zapis… wuběraće, móžeće tón zapis wobdźěłać.

#### Přećiwo manuelnym změnam škitany

Zadźěwa tomu, zo so wobsah zapisa měnja. Manuelne změny, kotrež na zapisu přewjedźeće, so zhubjeja, hdyž so zapis aktualizuje. Jeli chceće z kursorom po škitanym wobłuku kulić, wubjerće LibreOfficeDev – NastajenjaNastroje – Nastajenja… – LibreOfficeDev Writer – Formatěrowanske pomocki a potom kontrolny kašćik Kursor zmóžnić we wotrězku Škitane wobłuki.

### Hesłar abo zapis wobsaha wutworić

#### Za

Wubjerće, hač so ma zapis za dokument abo za aktualny kapitl wutworić.

## Wutworić z

Podajće informacije, kotrež so maja kombinować, zo bychu zapis tworili.

### Popisy

Wutworja zapisowe zapiski z objektowych popisow. Zo byšće objektej popis přidał, wubjerće objekt a potom Zasadźić – Popis….

### Kategorija

Wubjerće kategoriju popisa, kotruž chceće za zapisowe zapiski wužiwać.

### Pokazanje

Wubjerće dźěl popisa , kotryž chceće w zapisowych zapiskach pokazać. Slědowaca tabela nastajenja ilustruje, kotrež dadźa so wubrać, na zakładźe „Wobraz 24: Słónco“, hdźež „Wobraz 24“ je so awtomatisce generował, hdyž popis je so zasadźił, mjeztym zo „Słónco“ je tekst popisa, kotryž je so wot wužiwarja přidał.

Wuběry w lisćinowym polu Pokazanje | Zapisowy zapisk
--- | ---
Pokaz | Wobraz 24: Słónco
Kategorija a čisło | Wobraz 24
Tekst popisa | Słónco

Jeli „tekst popisa“ wuběraće, so interpunkcija a mjezota na spočatku popisa do zapisoweho zapiska njezapřijimatej.

### Objektowe mjena

Wutworja zapisowe zapiski z objektowych mjenow. Móžeće sej objektowe mjena na přikład w Nawigatorje wobhladać a je w kontekstowym meniju změnić.

Prošu podpěrajće nas!