Wobsah

# Interakcija

Definuje, kak so wubrany objekt zadźeržuje, hdyž w běhu prezentacije na njón klikaće.

Přistup k tutomu přikazej …

Wubjerće Format – Interakcija….

Klikńće w symbolowej lajsće Standard na symbol

Interakcija

## Akcija při kliknjenju z myšku

Podawa akciju, kotraž so wuwjedźe, hdyž w běhu prezentacije na wubrany objekt klikaće. Móžeće tež zeskupjenym objektam akcije připokazać.

## Žana akcija

Žana akcija njeběži.

## K předchadnej foliji

Dźe wo jednu foliju w prezentaciji wróćo.

## K přichodnej foliji

Dźe wo jednu foliju w prezentaciji doprědka.

## K prěnjej foliji

Skoči k prěnjej foliji w prezentaciji.

## K poslednjej foliji

Skoči k poslednjej foliji w prezentaciji.

## K stronje abo objektej

Skoči k foliji abo pomjenowanemu objektej w foliji.

## Cil

Nalistuje folije a objekty, kotrež móžeće jako cile wužiwać.

### Folija/Objekt

Zapodajće mjeno folije abo objekta, za kotrejž chceće pytać.

### Pytać

Pyta za wěstej foliju abo wěstym objektom.

## K dokumentej

Wočinja a pokazuje dataju w běhu prezentacije. Jeli dataju LibreOfficeDev jako cilowy dokument wuběraće, móžeće tež foliju resp. stronu podać, kotraž so ma wočinić.

## Dokument

Podajće městno ciloweho dokumenta.

### Dokument

Zapodajće šćežku k dataji, kotruž chceće wočinić, abo klikńće na Přepytać, zo byšće dataju pytał.

### Přepytać

Pytajće dataju, kotruž chceće wočinić.

## Zynk wothrać

Wothrawa awdiodataju.

## Awdio

Podajće městno awdiodataje.

### Awdio

Zapodajće šćežku k awdiodataji, kotruž chceće wočinić, abo klikńće na Přepytać, zo byšće dataju pytał.

### Přepytać

Pytajće awdiodataju, kotruž chceće wothrać.

Jeli njejsće awdiodataje z LibreOfficeDev instalował, móžeće instalaciski program LibreOfficeDev znowa wuwjesć a Změnić wubrać.

### Wothrać

Wothrawa wubranu awdiodataju.

## Program wuwjesć

Startuje program w běhu prezentacije.

## Program

Zapodajće šćežku k programej, kotryž chceće startować, abo klikńće na Přepytać, zo byšće program pytał.

### Přepytać

Pytajće program, kotryž chceće startować.

## Makro wuwjesć

Wuwjedźe makro w běhu prezentacije.

## Makro

Zapodajće šćežku k makru, kotrež chceće wuwjesć, abo klikńće na Přepytać, zo byšće makro pytał.

### Přepytać

Pytajće makro, kotrež chceće wuwjesć.

## Prezentaciju skónčić

Kónči prezentaciju.

## Objektowu akciju startować

Móžeće zapisk „Objektowu akciju startować“ za zasadźene OLE-objekty wubrać.

### Wobdźěłać

Wočinja objekt we wobdźěłanskim modusu.

Prošu podpěrajće nas!