Wobsah

# Funkciju wubrać

Zasadźuje funkciju celoweho wobłuka do aktualneje cele. Klikńće do cele, klikńće na tutón symbol, wubjerće funkciju z wuběranskeje lisćiny a přiměrće celowy wobłuk na přeće.

Abo wuběraće někotre cele, do kotrychž so funkciska hódnota zasadźuje a klikńće potom na symbol. Funkciski wuslědk so deleka we wobłuku přidawa.

Přistup k tutomu přikazej …

#### Ze symbolowych lajstow:

Funkciju wubrać

Funkcije za wubrany wobłuk:

Funkcija | Zasadźena funkcija
--- | ---
Suma | =SUM(...)
Přerězk | =AVERAGE(...)
Min | =MIN(...)
Maks | =MAX(...)
Ličba | =COUNT(...)
LičbaA | =COUNTA(...)
Produkt | =PRODUCT(...)
StWotch | =STDEV(...)
StWotchZ | =STDEVP(...)
Warianca | =VAR(...)
WarZ | =VARP(...)

## Wubjerće funkciju, kotraž so bjez wubraneho wobłuka nałožuje

LibreOfficeDev awtomatisce celowy wobłuk namjetuje, jeli tabelowy dokument daty wobsahuje. Jeli celowy wobłuk hižo funkciju wobsahuje, móžeće ju z nowej kombinować, zo byšće funkciju dóstał, kotraž so na daty wobłuka nałožuje. Jeli wobłuk filtry wobsahuje, so mjezysumowa funkcija město wubraneje funkcije zasadźuje.

Klikńće na symbol Přiwzać, zo byšće formlu wužiwał, kotraž so w zapodawanskej lince pokazuje abo na Přetorhnyć.

Přiwzać

Přetorhnyć

## Wubjerće funkciju, kotraž so ma na wubrany wobłuk nałožić

Jeli wubrany wobłuk dwě lince abo wjace linkow ma, so funkcija za kóždu špaltu wobličuje. Wuslědki so w prózdnych celach w prěnjej k dispoziciji stejacej lince pod wobłukom placěruja, jedyn na špaltu.

Jeli wubrany wobłuk ma jednu linku, so wuslědk funkcije w prěnjej k dispoziciji stejacej celi naprawo pódla wubraneho wobłuka placěruje.

Prošu podpěrajće nas!