Wobsah

# Swójske funkcije

Móžeće swójske funkcije w LibreOfficeDev Calc na slědowace wašnja wužiwać:

- Móžeće swójske funkcije z pomocu Basic-IDE definować. Tuta metoda sej zakładne znajomosće programowanja wužaduje.

- Móžeće funkcije jako přidatki programować. Tuta metoda sej pokročene znajomosće programowanja wužaduje.

## Funkciju z LibreOfficeDev Basic definować

1. Wubjerće Nastroje – Makra – Makra wobdźěłać….

2. Widźiće nětko Basic IDE.

3. Klikńće we woknje Objektowy katalog dwójce na modul, hdźež chceće swoje makro składować.

4. Zapodajće funkciski kod. W tutym přikładźe definujemy funkciju WOL(a; b; c), kotraž wolumen praworóžkateho ćělesa z bóčnymi dołhosćemi a, b a c wuličuje:

        Function VOL(a, b, c)
            VOL = a*b*c
        End Function

- Začińće wokno Basic IDE.

  Waša funkcija so awtomatisce we wubranym modulu składuje a je nětko k dispoziciji. Jeli funkciju w dokumenće Calc nałožujeće, kotryž so na druhim ličaku wužiwa, móžeće funkciju do dokumenta Calc kopěrować, kaž so w přichodnym wotrězku wopisuje.

## Funkciju do dokumenta kopěrować

W kroku 2 „Funkciju z LibreOfficeDev Basic definować“ sće w dialogu Makro na Wobdźěłać… kliknył. W polu Makro z je po standardźe modul Moje makra – Standard – Module1 wubrany. Biblioteka Standard je we wašim lokalnym wužiwarskim zapisu.

Jeli chceće swójsku funkciju do dokumenta Calc kopěrować:

1. Wubjerće Nastroje – Makra – Makra rjadować – Basic….

2. Wubjerće w polu Makro z Moje makra – Standard – Module1 a klikńće na Wobdźěłać.

3. Wubjerće w Basic IDE žórło swójskeje funkcije a kopěrujće ju do mjezyskłada.

4. Začińće Basic IDE.

5. Wubjerće Nastroje – Makra – Makra rjadować – Basic….

6. Wubjerće w polu Makro z (mjeno dokumenta Calc) – Standard – Module1. Klikńće na Wobdźěłać.

7. Zasadźće wobsah mjezyskłada do Basic IDE dokumenta.

## Swójsku funkciju w LibreOfficeDev Calc wužiwać

Hdyž sće funkciju WOL(a; b; c) w Basic IDE definował, móžeće ju na samsne wašnje kaž zatwarjene funkcije LibreOfficeDev Calc nałožić.

1. Wočińće dokument Calc a zapodajće ličby za funkciske parametry a, b a c do celow A1, B1 a C1.

2. Stajće kursor do druheje cele a zapodajće tole:

   =VOL(A1;B1;C1)

3. Funkcija so wuhódnoćuje a widźiće wuslědk we wubranej celi.

Podobne temy

W tabelowych dokumentach ličić

Formle zapodać

Skripty Python z Basic wuwołać

Prošu podpěrajće nas!