Wobsah

# Funkcije LibreOfficeDev Draw

LibreOfficeDev Draw wam zmóžnja, jednore a kompleksne rysowanki wutworić a je do wjele rozšěrjenych wobrazowych formatow eksportować. Móžeće tež tabele, diagramy, formle a druhe elementy do swojich rysowankow zasadźić, kotrež su so w programach LibreOfficeDev wutworili.

## Wektorowe grafiki

LibreOfficeDev Draw wektorowe grafiki z pomocu linijow a křiwkow wutworja, kotrež so přez matematiske wektory definuja. Wektory linije, elipsy a polygony po jich geometriji wopisuja.

## 3D-objekty wutworić

Móžeće jednore 3D-objekty kaž kóstki, kulki a cylindry w LibreOfficeDev Draw wutworić a samo swěcu objektow změnić.

## Lěsycy a łójenske linije

Lěsycy a łójenske linije su wizuelne pomocne srědki, kotrež wam pomhaja, objekty we wašej rysowance wusměrić. Móžeće tež objekt na lěsyčnej liniji, łójenskej liniji abo na kromje druheho objekta popadnyć.

## Objekty za pokazowanje poćahow zwjazać

Móžeće objekty w LibreOfficeDev Draw z wosebitymi linijemi z mjenom „zwjazowaki“ zwjazać, zo by so poćah mjez objektami pokazał. Zwjazowaki so lěpjatym dypkam rysowanskich objektow přidawaja a wostawaja z nimi zwjazane, hdyž so zwjazane objekty přesuwaja. Zwjazowaki su wužitne, hdyž so organigramy a techniske diagramy wutworjeja.

## Wotměry pokazać

Techniske diagramy husto wotměry objektow w rysowance pokazuja. W LibreOfficeDev Draw móžeće měrjenske linije wužiwać, zo byšće linearne wotměry wobličił a pokazał.

## Galerija

Galerija wobrazy, animacije, zynki a druhe elementy wobsahuje, kotrež móžeće w swojich rysowankach a w druhich programach LibreOfficeDev zasadźić a wužiwać.

## Grafiske datajowe formaty

LibreOfficeDev Draw móže do wjele rozšěrjenych grafiskich datajowych formatow eksportować, na přikład. BMP, GIF, JPG a PNG.

Prošu podpěrajće nas!