Wobsah

# Rozprawy datoweje banki wužiwać a wobdźěłać

## Rozprawu wužiwać

LibreOfficeDev informacije wo załoženych rozprawach w dataji datoweje banki składuje.

1. Wubjerće Dataja – Wočinić… a potom dataju datoweje banki.

2. Klikńće we woknje dataje datoweje banki na symbol Rozprawy.

3. Klikńće dwójce na jedne z rozprawniskich mjenow, zo byšće rozprawu wočinił.

   Tute zwjazanja so awtomatisce přidawaja, hdyž z rozprawniskim asistentom abo we woknje designera rozprawow nowu rozprawu załožujeće.

## Rozprawu wobdźěłać, kotraž je so we woknje designera rozprawow załožiła

- Klikńće z prawej tastu na mjeno rozprawy we woknje dataje datoweje banki a wubjerće potom Wobdźěłać.

Wokno designera rozprawow so ze informacijemi rozprawy wočini.

Wužiwajće symbolowe lajsty a menijowe přikazy a ćehnjenje a pušćenje, zo byšće rozprawu wobdźěłał, kaž to je w nawodźe Designer rozprawow wopisane.

Wuwjedźće rozprawu, zo byšće wuchadźacy rozprawniski dokument widźał.

## Rozprawu wobdźěłać, kotraž je so z rozprawniskim asistentom załožiła

- Na poslednjej stronje dialog rozprawniskeho asistenta móžeće rozsudźić, hač chceće rozprawnisku předłohu wobdźěłać, prjedy hač rozprawu wužiwaće.

Móžeće předłohi strony za prěnju stronu a slědowace strony rozprawy kaž tež wotstawkowe předłohi, ličbne formaty, wućišćane pólne popisy a wjace wobdźěłać.

Jeli dokładne zrozumjenje datoweje banki nimaće, na kotruž so rozprawa zepěra, njewobdźěłujće instrukciju SQL, mjeno datoweje banki, schowane formularowe wodźenske elementy abo přisłušne informacije wo rozprawje.

Podobne temy

Přehlad datoweje banki

Prošu podpěrajće nas!