Wobsah

# Z formularami dźěłać

Z pomocu formularow móžeće definować, kak so daty prezentuja. Wočińće tekstowy dokument abo tabelowy dokument a zasadźće wodźenske elementy kaž tłóčatka a lisćinowe pola. W dialogach kajkosćow wodźenskich elementow móžeće definować, kotre daty so maja formulary pokazać.

## Nowy formular z formularowym asistentom załožić

W LibreOfficeDev móžeće nowy formular z pomocu formularoweho asistenta załožić.

1. Wočińće dataju datoweje banki, hdźež chceće nowy formular załožić.

2. Klikńće w lěwym wobłuku wokna datoweje banki na symbol Formulary.

3. Klikńće na Asistent za wutworjenje formulara wužiwać....

## Nowy formular manuelnje załožić

1. Wočińće dataju datoweje banki, hdźež chceće nowy formular załožić.

2. Klikńće w lěwym wobłuku wokna datoweje banki na symbol Formulary.

3. Klikńće na Formular w naćiskowym modusu załožić.

Nowy tekstowy dokument so wočini. Wužiwajće formularowe wodźenske elementy, zo byšće wodźenske elementy zasadźił.

Klikńće na symbol Formulary, zo byšće přistup ke wšěm formularam měł, kotrež su so w aktualnym woknje datoweje banki załožili. Móžeće nimo toho symbole formularowych wodźenskich elementow wužiwać, zo byšće dokumentej Writer abo Calc formularowe wodźenske elementy datoweje banki přidał, ale tute dokumenty so we woknje datoweje banki njenalistuja.

Podobne temy

Datowe banki w LibreOfficeDev Base wužiwać

Přehlad datoweje banki

Prošu podpěrajće nas!