Wobběh

Wobsah

# >Wobběh

Podajće wašnje, na kotrež ma tekst wokoło objekta běžeć. Móžeće tež wotstup mjez tekstom a objektom podać.

Přistup k tutomu přikazej …

#### Z menijoweje lajsty:

Wubjerće Format – Wobběh.

Wubjerće Format – Wobraz – Kajkosće… – rajtark: Wobběh.

Wubjerće Format – Wobłuk a objekt – Kajkosće… – rajtark: Wobběh

Wubjerće Zasadźić – Wobłuk – Wobłuk… – Rajtark: Wobběh.

Wubjerće Format – Wobběh – Wobdźěłać… – rajtark: Wobběh.

#### Z kontekstoweho menija:

Wubjerće Wobběh.

Wubjerće Wobběh – Wobdźěłać… – rajtark: Łamać.

#### Z powjercha z rajtarkami:

Wubjerće Rajtark: Wobraz – Wobběh.

#### Z bóčnicy:

Wubjerće wobłuk Wobběh w bóčnicy Kajkosće.

Łamanje teksta njeje z wotpohladom we hłowowych abo nohowych linkach dowolene, zo by so kompatibelnosć z Microsoft Office polěpšiła. Móžnosć, tekst we hłowowych abo nohowych linkach łamać, da so w LibreOfficeDev – NastajenjaNastroje – Nastajenja…LibreOfficeDev Writer – Kompatibelnosć – Tekstowy wobběh wokoło objektow OpenOffice.org 1.1 wužiwać nastajić.

Zo by tekst wokoło tabele běžał, stajće tabelu do wobłuka a dajće potom tekst wokoło wobłuka běžeć.

## Nastajenja

### Žadyn

Staja objekt na separatnu linku w dokumenće. Tekst w dokumenće so nad a pod objektom jewi, ale nic na bokach objektow.

Žadyn

### Před

Tekst wokoło lěweho boka objekta běži, jeli je dosć ruma.

Před

### Za

Tekst wokoło praweho boka objekta běži, jeli je dosć ruma.

Za

### Paralelny

Tekst wokoło wšěch štyrjoch bokow namjezneho wobłuka objekta běži.

Paralelny

### Přez

Staja objekt před tekst.

Přez

### Optimalny

Přewjedźe tekstowy wobběh awtomatisce nalěwo, naprawo abo na wšěch štyrjoch bokach namjezneho wobłuka objekta. Jeli wotstup mjez objektom a kromu strony je mjeńši hač 2 cm, so tekst wokoło njeběži.

Optimalny

## Nastajenja

Podajće nastajenja za tekstowy wobběh.

### Prěni wotstawk

Započina nowy wotstawk pod objektom, hdyž Enter tłóčiće. Wotstup mjez wotstawkami so přez wulkosć objekta postaja.

### W pozadku

Přesuwa wubrany objekt do pozadka. Tute nastajenje je jenož k dispoziciji, jeli sće wobběhowy typPřez wubrał.

### Kontura

Tekst wokoło twara objekta běži. Tute nastajenje je jenož za wobběhowy typ Přez abo za wobłuki k dispoziciji. Zo byšće konturu objekta změnił, wubjerće objekt a potom Format – Wobběh – Konturu wobdźěłać.

### Jenož wonka

Tekst jenož wokoło kontury objekta běži, ale nic we wočinjenych wobłukach w objektowej twarje. Tute nastajenje za wobłuki k dispoziciji njeje.

### Překryće dowolić

Podawa, hač objekt smě druhi objekt pokryć. Tute nastajenje so na wobběh Přez objektow njewuskutkuje, kotrež so přeco pokrywaja.

## Mjezery

Podajće wotstup, kotryž so ma mjez wubranym objektom a tekstom wostajić.

### Nalěwo

Zapodajće wotstup, kotryž chceće mjez lěwej kromu objekta a tekstom wostajić.

### Naprawo

Zapodajće wotstup, kotryž chceće mjez prawej kromu objekta a tekstom wostajić.

### Horjeka

Zapodajće wotstup, kotryž chceće mjez hornjej kromu objekta tekstom wostajić.

### Deleka

Zapodajće wotstup, kotryž chceće mjez delnjej kromu objekta a tekstom wostajić.

Podobne temy

Tekstowy wobběh wokoło objektow

Prošu podpěrajće nas!