Wobsah

# Čisłowanje za nadpisma

Wužiwajće dialog Nadpismowe čisłowanje, zo byšće nadpismam čisłowanje přidał. Rozdźělne runiny w dialogu wam zmóžnjeja, rozdźělne nadpisma jako rozrjadowansku strukturu za waš dokument připokazać. W standardnych nastajenjach je wotstawkowa předłoha „Nadpismo 1“ rozrjadowanskej runinje 1 připokazana. Płaći jako najwyša runina w rozrjadowanskej strukturje dokumenta. Wotstawkowa předłoha „Nadpismo 2“ so rozrjadowanskej runinje 2 připokazuje a tak dale. Móžeće tež dialog wužiwać, zo byšće swójsku wotstawkowu předłohu jako nadpismo w dokumentowej strukturje připokazał.

## Nadpismo awtomatiske čisłowanje přidać

1. Wubjerće Nastroje – Nadpismowe čisłowanje a klikńće potom na rajtark Čisłowanje.

2. Wubjerće runinu, kotraž so ma konfigurować.

3. Wubjerće w polu Wotstawkowa předłoha wotstawkowu předłohu za wubranu runinu.

4. Wubjerće w polu Čisło čisłowansku šemu, kotruž chceće za te nadpismo wužiwać a klikńće potom na W porjadku.

## Awtomatiske čisłowanje z nadpisma wotstronić

1. Klikńće za čisłom na spočatk teksta do nadpismoweho wotstawka.

2. Tłóčće wróćotastu (←/⌫), zo byšće čisło zhašał.

3. Tłóčće Umsch (⇧)+Wróćotasta (←/⌫) z kursorom na spočatku nadpisma, zo byšće čisło wróćił.

Tuta procedura čisłowanje za jednotliwe nadpismo wotstronja. Zo byšće awtomatiske čisłowanje za wšě nadpisma wotstronił abo změnił, wužiwajće dialog Nadpismowe čisłowanje.

## Swójsku wotstawkowu předłohu jako nadpismo wužiwać

1. Wubjerće Nastroje – Nadpismowe čisłowanje a klikńće potom na rajtark Čisłowanje.

2. Klikńće na runinu, kotruž chceće swójskej wotstawkowej předłoze w lisćinje Runina připokazać.

3. Wubjerće swójsku předłohu w polu Wotstawkowa předłoha.

4. Klikńće na W porjadku.

Podobne temy

Nadpisma w Nawigatorje rozrjadować

Nadpismowe čisłowanje

Prošu podpěrajće nas!