Wobsah

# Efekt

Podawa nastajenja a polěpšenja za aktualny efekt w dialogu Efektowe nastajenja.

## Nastajenja

Za někotre efekty dadźa so nastajenja na rajtarku Efekt postajić.

### Směr

Podawa směr za efekt.

#### Pospěšeny start

Zmóžńće tute nastajenje, zo byšće spočatkej efekta poněčim přiběracu spěšnosć připokazał.

#### Spomaleny kónc

Zmóžńće tute nastajenje, zo byšće kóncej efekta poněčim woteběracu spěšnosć připokazał.

## Polěpšenja

Podawa polěpšenja za aktualny efekt.

### Zynk

Wubjerće zynk z galerije abo wubjerće jedyn z specialnych zapiskow.

- Žadyn zynk – w běhu animacije efekta so zynk njewothrawa.

- Předchadny zynk zastajić – zynk předchadneho efekta so zastaji, hdyž so aktualny efekt wuwjedźe.

- Druhi zynk – pokazuje datajowy dialog, zo byšće zynkowu dataju wubrał.

### Tłóčatko Zynk

Wothrawa wubranu zynkowu dataju.

### Po animaciji

Wubjerće barbu, kotraž so ma pokazać, hdyž so animacija kónči abo wubjerće druhi sćěhowy efekt z lisćiny.:

- Z barbu wosłabić – po animaciji wosłabjaca barba twar pjelni.

- Njewosłabić – sćěhowy efekt so njewuwjedźe.

- Po animaciji schować – chowa twar po kóncu animacije.

- Při přichodnej animaciji schować – chowa twar při přichodnej animaciji.

### Wosłabjaca barba

Wubjerće wosłabjacu barbu.

### Tekstowa animacija

Wubjerće animaciski modus za tekst aktualneho twara:

- Wšě naraz – animěruje cyłkowny tekst naraz.

- Słowo po słowje – animěruje tekst słowo po słowje.

- Pismik po pismiku – animěruje tekst pismik po pismiku.

#### Dlijenje mjezy znamješkami

Podawa procentowu sadźbu dlijenja mjez animacijemi słowow abo pismikow.

Prošu podpěrajće nas!