Ćišćerske wobłuki w tabelowym dokumenće wužiwać

Wobsah

# Ćišćerske wobłuki za tabelu definować

Móžeće definować, kotry celowy wobłuk tabeloweho dokumenta ma so ćišćeć.

Cele w tabeli, kotrež dźěl definowaneho ćišćerskeho wobłuka njejsu, so njećišća abo njeeksportuja. Tabele bjez definowaneho ćišćerskeho wobłuka so njećišća a do PDF-dataje njeeksportuja, chibazo dokument datajowy format Excel wužiwa.

Za dataje, kotrež su so w formaće Excel wočinili, so wšě tabele, kotrež definowany ćišćerski wobłuk njewobsahuja, ćišća. Samsne zadźerženje wustupuje, hdyž z Excel formatěrowany tabelowy dokument do PDF-dataje eksportujeće.

## Zo byšće ćišćerski wobłuk definował:

1. Wubjerće cele, kotrež chceće ćišćeć.

2. Wubjerće Format – Ćišćerske wobłuki – Definować.

## Zo byšće ćišćerskemu wobłukej cele přidał:

1. Wubjerće cele, kotrež chceće eksistowacemu ćišćerskemu wobłukej přidać.

2. Wubjerće Format – Ćišćerske wobłuki – Přidać.

## Zo byšće ćišćerski wobłuk zhašał:

- Wubjerće Format – Ćišćerske wobłuki – Zhašeć.

## Přehlad łamanja strony za wobdźěłanje ćišćerskich wobłukow wužiwać

W přehledźe łamanja strony so ćišćerske wobłuki a wobłuki łamanja strony so přez módry ramik wobkromuja a wobsahuja centrowane šěre čisło strony. Njećišćomne wobłuki maja šěry pozadk.

Zo byšće nowy wobłuk łamanja strony definował, ćehńće ramik k nowemu městnu. Hdyž nowy wobłuk łamanja strony definujeće, so awtomatiske łamanje strony z manuelnym łamanjom strony wuměnja.

### Ćišćerske wobłuki pokazać a wobdźěłać

1. Wubjerće Napohlad – Łamanje strony.

   Zo byšće standardny skalowanski faktor přehlada łamanja strony změnił, klikńće dwójce na procentowu hódnotu na statusowej lajsće a wubjerće nowy skalowanski faktor.

2. Wobdźěłajće ćišćerski wobłuk.

   Zo byšće wulkosć ćišćerskeho wobłuka změnił, ćehńće ramik wobłuka k nowemu městnu.

   Zo byšće manuelne łamanje strony zhašał, kotrež je w ćišćerskim wobłuku, ćehńće ramik łamanja strony z ćišćerskeho wobłuka won.

   Zo byšće ćišćerski wobłuk zhašał, ćehńće ramik wobłuka k napřećiwnemu ramikej wobłuka.

3. Zo byšće přehlad łamanja strony wopušćił, wubjerće Napohlad – Normalny.

Podobne temy

Ličbu stronow za ćišć nastajić

Linki abo špalty na kóždej stronje ćišćeć

Ćišćerske wobłuki wobdźěłać

Prošu podpěrajće nas!