Wobsah

# Formatěrowanske pomocki

W tekstowych a HTML-dokumentach LibreOfficeDev, definuje pokazanje za wěste znamješka, zmóžnja direktny kursor, pokazanje objektowych mjezow, kótwicowe wobrazy a přesunjenje tekst přez ćehnjenje a pušćenje.

Přistup k tutomu přikazej …

Wočińće tekstowy dokument, wubjerće LibreOfficeDev – NastajenjaNastroje – Nastajenja… – LibreOfficeDev Writer/Web – Formatěrowanske pomocki.

## Wuhotowanski asistent

### Wusměrjenje na zakładnej za formle

Podawa, hač so formlowe objekty Math z tekstowej zakładnej jako referenca wusměrjeja. Znjemóžńće tute nastajenje, zo byšće wertikalnu poziciju objektow Math we wotstawku změnił.

## Formatěrowanje pokazać

Definuje, kotre formatěrowanske znamješka su na wobrazowce widźomne. Aktiwizujće symbol Formatěrowanske znamješka na symbolowej lajsće Standard. Wšě znamješka, kotrež sće na rajtarku Formatěrowanske pomocki wubrał, so pokazaja.

### Kónc wotstawka

Podawa, hač wotstawkowe znamješka so pokazuja. Wotstawkowe znamješka tež informacije wo wotstawkowym formaće wobsahuja.

### Mjechke dźělenske smužki

Podawa, hač mjechke dźělenske znamješka (tež dźělenske smužki abo wuměnjene dźělenske znamješka mjenowane) so pokazuja. To su schowane swójske dźělatka, kotrež w słowje zapodawaće, hdyž cmd ⌘+minus (-)Strg+minus(-) tłóčiće. Słowa z mjechkimi dźělenskimi znamješkami so jenož na kóncu linki na městnje dźěla, hdźež je so mjechke dźělenske znamješko zasadźiło, njedźiwajo na to, hač awtomatiske dźělenje złóžkow je zmóžnjene abo znjemóžnjene.

### Mjezoty

Podawa, hač so ma kóžda mjezota w teksće z dypkom zwobraznić.

### Tabulatory

Podawa, zo so tabulatory jako małe šipki pokazuja.

### Łamanja

Pokazuje wšě łamanja linki, kotrež su so z tastowej skrótšenku Umsch (⇧)+Enter zapodali. Tute łamanja nowu linku wutworjeja, ale nowy wotstawk njezapočinaja.

### Zapołožki

Podawa, zo so wobznamjenja zapołožkow pokazuja. | poziciju zapołožki pokazuje. [ ] spočatk a kónc zapołožki w tekstowym wobwodźe pokazuje.

### Schowane znamješka

Pokazuje tekst, kotryž znamješkowy format „schowany“ wužiwa, hdyž menijowy zapisk Napohlad – Formatěrowanske znamješka je zmóžnjeny.

### Škitane mjezoty

Podawa, zo so škitane mjezoty jako šěre kašćiki pokazuja. Škitane mjezoty so na kóncu linki njełamaja a so z tastowymi skrótšenkami cmd ⌘+Umsch (⇧)+prózdna tastaStrg+Umsch (⇧)+prózdna tasta zapodawaja.

Slědowace wodźenske elementy so jenož za dokumenty Writer jewja, nic za HTML-dokumenty.

## Škitane wobłuki

### Kursor zmóžnić

Podawa, zo móžeće kursor do škitaneho wobłuka stajić, ale njemóžeće změny přewjesć.

## Direktny kursor

Definuje wšě kajkosće direktneho kursora.

### Direktny kursor

Aktiwizuje direktny kursor. Móžeće tež tutu funkciju aktiwizować, hdyž na symbol Modus direktneho kursora w symbolowej lajsće Nastroje klikaće abo přikaz Wobdźěłać – Modus direktneho kursora w tekstowym dokumenće wuběraće.

### Zasadźić

Definuje zasadźenske nastajenja za direktny kursor. Jeli na někajku poziciju w swojim dokumenće klikaće, da so nowy wotstawk pisać abo eksaktnje na tutej poziciji zasadźić. Kajkosće tutoho wotstawka wot wubraneho nastajenja wotwisuja. Móžeće ze slědowacych nastajenjow wubrać:

#### Tabulatory

Hdyž so direktny kursor wužiwa, so telko rajtarkow kaž trěbne w nowym wotstawku přidawaja, doniž klikowa pozicija docpěta njeje.

#### Tabulatory a mjezoty

Hdyž so direktny kursor wužiwa, so telko rajtarkow a mjezoty kaž trěbne do noweho wotstawka zasadźuja, doniž klikowa pozicija docpěta njeje.

#### Mjezoty

Hdyž so direktny kursor wužiwa, so mjezoty w nowym wotstawku přidawaja, doniž klikowa pozicija docpěta njeje.

#### Lěwa wotstawkowa kroma

Hdyž so direktny kursor wužiwa, so lěwe wotstawkowe zasunjenje na horicontalnej poziciji staja, hdźež na direktny kursor klikaće. Wotstawk so nalěwo wusměri.

#### Wotstawkowe wusměrjenje

Nastaja wotstawkowe wusměrjenje, hdyž so direktny kursor wužiwa. Wotwisujo wot toho, hdźež so z myšku klika, so wotstawk jako nalěwo, centrowany abo naprawo wusměrjeny formatěruje. Kursor před kliknjenjom z myšku z třiróžkom pokazuje, kotre wusměrjenje je nastajene.

Wšě zasadźenske nastajenja so jenož na aktualny wotstawk poćahuje, kotryž je so z direktnym kursorom generěrował.

## Wobraz

### Kótwička

Definuje standardnu kótwičku za zasadźene wobrazy. K dispoziciji stejace móžnosće su:

- To Paragraph

- To Character

- As Character

## Awtomatisce wudospołnić

Wubjerće tute nastajenje, zo by Writer wubrany tekst z kulojtymi spinkami (), róžkatymi spinkami [], kwaklatymi spinkami {} abo pazorkami „“ wobdał, hdyžkuli prěnje wočinjace so znamješko tłóčiće. Wubjerće prosće tekst a tłóčće wočinjace so znamješko, zo byšće jón z wočinjacym so a začinjacym so znamješkom wobdał.

## Ćahnyć a pušćić

Zmóžnja tute nastajenje, zo by so tekst přez ćehnjenje a pušćenje w dokumenće přesunył. Zo byšće ćahnył, wubjerće tekst, klikńće potom a dźeržće we wuběrje, prjedy hač jón k požadanemu městnu přesunył. Zo byšće připadnemu ćehnjenju zadźěwał, znjemóžńće tute nastajenje.

## Objektowe mjezy

Wubjerće tute nastajenje, zo byšće objektowe mjezy po standardźe pokazał. Móžeće tež mjezy pokazać abo schować, hdyž Napohlad > Mjezy w menijowej lajsće wuběraće.

### Tekst

Ramikowy wobrys: Pokazuje ćeńku liniju, kotraž kromy strony podawa.

Přitřihowe marki: Pokazuje marki na róžkach pola kromow.

### Wotrězki a wobłuki

Pokazuje mjezy wotrězkow a wobłukow. Ćeńka linija kromy wotrězkow abo wobłukow podawa, hdyž so ramiki njenałožuja.

### Tabele

Pokazuje mjezy tabelowych celow. Ćeńka linija kromy celow podawa, hdyž so ramiki njenałožuja.

Prošu podpěrajće nas!