Tłóčatka zasadźić a wobdźěłać

Wobsah

# Dokumentej přikazowe tłóčatko přidać

Móžeće symbolowu lajstu Formularowe wodźenske elementy wužiwać, zo byšće dokumentej kontrolne kašćiki, tłóčatka, tabele z datowymi sadźbami a druhe wodźenske elementy přidać.

## Dokumentej tłóčatko přidać

1. Wubjerće Napohlad – Symbolowe lajsty – Formularowe wodźenske elementy.

2. Klikńće w symbolowej lajsće Formularowe wodźenske elementy na symbol Tłóčatko.

   Pokazowak myški so do nitkoweho křiža změni.

3. Ćehńće w dokumenće, zo byšće tłóčatko rysował.

4. Klikńće z prawej tastu na tłóčatko a wubjerće Kajkosće wodźenskeho elementa….

5. Podajće kajkosće tłóčatka.

6. Zo byšće popis tłóčatka změnił, klikńće na rajtark Powšitkowny a wobdźěłajće tekst w polu Popis.

7. Zo byšće tłóčatku makro připokazał, klikńće na rajtark Podawki a potom na tłóčatko … pódla tłóčatkoweje akcije, kotruž ma makro wuwjesć. Pytajće dialogu Makro připokazać za makrom, kotrež chceće wužiwać a klikńće potom na W porjadku.

8. Začińće dialog Kajkosće.

9. (Na přeće) Podajće kajkosće formulara, ke kotremuž tłóčatko słuša.

10. Klikńće z prawej tastu na tłóčatko a wubjerće Formularowe kajkosće….

11. Dialog Formularowe kajkosće so wočini.

12. Podajće kajkosće za formular a začińće potom dialog.

Podobne temy

Adresnik registrować

Prošu podpěrajće nas!