Wobsah

# Čisłowane lisćiny abo naličenja při zapodawanju wutworić

LibreOfficeDev móže čisłowanje abo naličenske znamješka při zapodawanju awtomatisce nałožić

## Zo byšće awtomatiske čisłowanje a naličenje zmóžnił

1. Wubjerće Nastroje – Awtomatiska korektura – Nastajenja awtomatiskeje korektury…, klikńće na rajtark Nastajenja a wubjerće potom „Naličenja a čisłowane lisćiny“.

2. Wubjerće Nastroje – Awtomatiska korektura a zawěsćće, zo Při zapodawanju je wubrane.

Awtomatiske čisłowanje so jenož na wotstawki nałožuje, kotrež su z wotstawkowymi předłohami „Standard“, „Wobsah“ abo „Wobsah, zasunjeny“ sformatěrowane.

## Zo byšće čisłowanje abo naličenje při zapodawanju wutworił

1. Zapodajće 1., i. abo I, zo byšće čisłowanje započał. Zapodajće * abo -, zo byšće naličenje započał. Móžeće tež prawu spinku za ličbu město dypka zapodać, na přikład 1) abo i).

2. Zapodajće mjezotu a swój tekst a tłóčće potom Enter. Nowy wotstawk awtomatisce přichodne čisło abo naličenske znamješko dóstawa.

3. Tłóčće tastu Enter znowa, zo byšće lisćinu dokónčił.

Móžeće čisłowanu lisćinu z někajkej ličbu započeć.

## Lisćinowu runinu lisćinoweho wotstawka změnić

- Zo byšće čisłowany abo naličenski lisćinowy wotstawk wo jednu runinu dele přesunył, klikńće na spočatk wotstawka a tłóčće potom tabulatorowu tastu (↹).

- Zo byšće čisłowany abo naličenski lisćinowy wotstawk wo jednu runinu horje přesunył, klikńće na spočatk wotstawka a tłóčće potom Umsch (⇧)+tabulatorowu tastu (↹).

- Zo byšće tabulator mjez čisłom abo naličenskim znamješkom a wotstawkowym tekstom za wšě lisćinowe wotstawki na datej lisćinowej runinje zasadźił, wužiwajće nastajenje Slědowany wot w rajtarku Pozicija w dialogu Naličenske znamješka a čisłowanje. Za jednotliwy lisćinowy wotstawk da so rajtark kopěrować a potom na spočatku lisćinoweho wotstawka zasadźić.

Podobne temy

Čisłowanje a wotstawkowe předłohi

Format – Naličenske znamješka a čisłowanje…

Prošu podpěrajće nas!