Wobsah

# Filtry XML wutworić

## Filter XML za LibreOfficeDev wutworić

Hdyž filter XML za LibreOfficeDev wutworjeće, dyrbiće stilowu předłohu XSLT (stylesheet) naćisnyć, kotraž móže do a z datajoweho formata OpenDocument XML přetworić.

Za dalše informacije wo formaće OpenDocument XML hlejće https://www.openoffice.org/xml/.

Jeli chceće, móžeće dokumentowu předłohu ze swojim filtrom zapřijeć, zo byšće formatowe předłohi LibreOfficeDev na dokument XML nałožił, kotryž importujeće.

## Filter XML wutworić

1. Wutworće stilowu předłohu za transformacije XSLT, kotruž elementam datajoweho formata OpenDocument XML elementy eksterneho formata XML přirjaduje a nawopak.

2. Wutworće dokumentowu předłohu, kotraž elementam w eksternym formaće XML formatowe předłohi LibreOfficeDev připokazuje, hdyž dataju w tutym formaće do LibreOfficeDev importujeće.

3. Wutworće w LibreOfficeDev Writer tekstowy dokument a wubjerće Nastroje – Filtrowe nastajenja XML….

4. Klikńće na Nowy….

5. Klikńće w dialogu XML-filter na rajtark Powšitkowny a definujće kajkosće filtra.

- Zapodajće w polu Mjeno filtra mjeno za XML-filter.

  Tute mjeno so w dialogu Filtrowe nastajenja XML pokazuje.

- Wubjerće w polu Nałoženje nałoženje LibreOfficeDev, za kotrež filter je mysleny.

- Zapodajće w polu Mjeno datajoweho typa datajowy typ, zo kotryž filter je mysleny.

  Tute mjeno so w lisćinje datajowych typach w dialogach Wočinić, Eksportować a Składować jako pokazuje.

- Zapodajće w polu Datajowa kóncowka kóncowku za eksportowanu dataju.

  Zo byšće dataju z druhich datajow XML rozeznał, zapodajće druhu kóncowku hač *.xml.

6. Definujće na rajtarku Transformacija transformaciske kajkosće za filter.

- (Na přeće) Zapodajće w polu DocType identifikator dokumentoweho typa za eksterny datajowy format.

  Tutón identifikator so wužiwa, zo by při importowanju datajowy typ namakał.

- Zapodajće XSLT za eksport šćežku a datajowe mjeno stiloweje předłohi XSLT, kotraž transformaciju z formata OpenDocument do eksterneho formata definuje.

- Zapodajće XSLT za import šćežku a datajowe mjeno stiloweje předłohi XSLT, kotraž transformaciju z eksterneho formata do formata OpenDocument definuje.

- (Na přeće) Zapodajće w polu Dokumentowa předłoha za import šćežku a mjeno dokumentoweje předłohi, kotraž formatowe předłohi LibreOfficeDev definuje, kotrež so w importowanej dataji wužiwaja.

  Dataje, kotrež su na rajtarku Transformacija podate, so do lokalneho wužiwarskeho zapisa LibreOfficeDev kopěruja.

7. Klikńće na W porjadku.

## XML-filter testować

Móžeće w LibreOfficeDev zakładne testy na swójskim XML-filtrje přewjesć.

Dokument so přez tute testy njezměnja.

1. Wutworće abo wočińće tekstowy dokument.

2. Wubjerće Nastroje – Filtrowe nastajenja XML….

3. Wubjerće w lisćinje filtrow filter, kotryž chceće testować a klikńće na XSLT testować….

4. Zo byšće eksportowy filter testował, přewjedźće jedyn ze slědowacych krokow we wobłuku Eksport dialoga:

- Klikńće na Přepytać…, wubjerće dokument LibreOfficeDev, kotryž chceće testować a klikńće na Wočinić.

- Zo byšće aktualny dokument testował, klikńće na Aktualny dokument.

5. Zo byšće importowy filter testował, klikńće na Přepytać… we wobłuku Import dialoga, wubjerće dokument a klikńće na Wočinić.

Podobne temy

Wo filtrach XML

Filtry XML rozdźělić

Prošu podpěrajće nas!