Wobsah

# Tabelowy naćisk

We woknje Tabelowy naćisk definujeće nowe tabele abo wobdźěłujeće strukturu eksistowaceje tabele.

Přistup k tutomu přikazej …

Klikńće w datajowym woknje datoweje banki na symbol Tabele. Wubjerće Zasadźić – Tabelowy naćisk… abo Wobdźěłać – Wobdźěłać….

Přehlad datoweje banki

Tabelowy naćisk

Wokno ma swójsku menijowu lajstu. Wobsahuje tež slědowacy nowy přikaz: Indeksowy naćisk

## Definiciski wobłuk tabele

W tutym wobłuku definujeće tabelowu strukturu.

### Pólne mjeno

Podawa mjeno datoweho pola. Modul datoweho banka dołhosć tabeloweho mjena a wužiwanje wosebitych znamješkow a mjezotow w tabelowym mjenje wobmjezuje.

### Pólny typ

Podawa pólny typ. K dispoziciji stejace pólne typy su přez wužity modul datoweje banki wobmjezowane.

### Wopisanje

Podawa opcionalne wopisanje za kóžde polo.

Linkowe hłowy slědowace přikazy kontekstoweho menija wobsahuja:

### Wutřihać

Wutřiha wubranu linku do mjezyskłada.

### Kopěrować

Kopěruje wubranu linku do mjezyskłada.

### Zasadźić

Zasadźuje wobsah do mjezyskłada.

### Zhašeć

Zhaša wubranu linku.

### Linki zasadźić

Zasadźuje prózdnu linku nad aktualnej linku, jeli tabela njeje so składowała. Zasadźuje prózdnu linku na kóncu tabele, jeli tabela je so hižo składowała.

### Primarny kluč

Jeli tutón přikaz ma hóčku, so datowe polo jako primarny kluč definuje. Hdyž na přikaz klikaće, aktiwizujeće/deaktiwizujeće definiciju primarneho kluča pola. Přikaz je jenož widźomny, jeli datowe žórło primarne kluče podpěruje.

## Pólne kajkosće

Definuje pólne kajkosće tuchwilu wubraneho pola.

### Dołhosć

Podawa maksimalnu ličbu znamješkow, kotrež su za datowy zapisk wotpowědneho datoweho pola dowolene, mjez nimi mjezoty abo wosebite znamješka.

### Decimalne městna

Podawa ličbu decimalnych městnow za numeriske polo abo decimalne polo.

### Standardna hódnota

Podawa hódnotu, kotraž je standard w nowych datowych sadźbach.

### Formatowy přikład

Pokazuje přikład formatoweho koda pola, hdyž so na standardnu hódnotu nałožuje. Wubjerće formatowy kod z tłóčatkom Polo formatěrować.

### Polo formatěrować

Tute tłóčatko dialog Polo formatěrować wočinja.

## Wobłuk pomocy

Pokazuje znamješkowy rjećazk pomocy abo pokiw, kotryž designer datoweje banki je za date polo definował.

Prošu podpěrajće nas!