Powšitkowny

Wobsah

# >Powšitkowne

Podawa powšitkowne nastajenja za LibreOfficeDev.

Přistup k tutomu přikazej …

Wubjerće LibreOfficeDev – NastajenjaNastroje – Nastajenja… – LibreOfficeDev - Powšitkowne.

## Pomoc

Podawa zadźerženje instalowaneje pomocy.

### Rozšěrjene pokiwy

Pokazuje pomocny tekst, hdyž kursor nad symbolom, menijowym přikazom abo wodźenskim elementom w dialogu dźeržiće.

### Warnować, jeli lokalna pomoc njeje instalowana

Jeli pomoc offline instalowana njeje, wy wšak sće z internetom zwjazany, so dialog zjewi, kotryž móžnosć Pomoc online čitać poskića. Klikńće na W porjadku, zo by swój standardny webwobhladowak strony pomocy online LibreOfficeDev wočinił.

Dialog tež wotkaz k zatwarjenej stronje pomocy wobsahuje, kotraž instrukcije za instalowanje zatwarjeneje pomocy skići.

### „Pokiw dnja“ při startowanju pokazać

Pokazuje małe wokno z připadnym pokiwom za wužiwanje LibreOfficeDev. Tute wokno so zjewi, hdyž swój prěni dokumenta dnja wočinjeće.

## Dialogi

### Dialogi LibreOfficeDev za wočinjenje/składowanje wužiwać

Wubjerće tute nastajenje, zo byšće dialogaj Wočinić a Składować wužiwał, kotrejž LibreOfficeDev sobu přinjese. Wotstrońće hóčku z kašćika, zo byšće dialogaj Wočinić a Składować dźěłoweho systema swojeho ličaka wužiwał.

### Barbowy dialog LibreOfficeDev wužiwać

Wubjerće tute nastajenje, zo byšće dialog barboweho wuběra wužiwał, kotryž LibreOfficeDev sobu přinjese. Wotstrońće hóčku z kašćika, zo byšće dialog barboweho wuběra dźěłoweho systema wašeho ličak wužiwał.

## Dokumentowy status

### Ćišćenje status "dokument změnjeny" staja

Podawa, hač so maja ćišćenje dokumenta za změnu. Hdyž tute nastajenje je markěrowane, prašeja so, hač so maja změny při začinjenju składować. Ćišćerski datum so potom jako změna do kajkosćow dokumenta zapisuje.

## Lěto (dwuměstnowe)

Definuje datumowy wobwod, w kotrymž system dwuměstnowe lěto spóznawa.

W LibreOfficeDev so lěta ze štyrjomi městnami zwobrazuje, tohodla je rozdźěl mjez 1.1.99 a 1.1.01 dwě lěće. Nastajenje Lěto (dwuměstnowe) wužiwarjej zmóžnja, lěta definować, w kotrychž so dwuměstnowe datumy ličbje 2000 přidawaja. Zo byšće ilustrował, hač datum 1930 abo pozdźiši podawaće, so zapodaće „1.1.20“ jako „2020-01-01“ město 1920-01-01 spóznawa.

## Pomoc při polěpšenju LibreOfficeDev

### Namołwa za słanje spadowe rozprawy na załožbu The Document Foundation

Praša so was, hač chceće spadowu rozprawu słać, zo byšće wuwiwarjam pomhał, spušćomnosć softwary polěpšił. Hdyžkuli LibreOfficeDev slaknje, móžeće rozsudźić, rozprawu, kotraž anonymne informacije za pytanje zmylkow słać, zo byšće pomhał, zawinu namakać.

## Spěšny startowak LibreOfficeDev

### LibreOfficeDev za systemowy start začitać

Jeli tute nastajenje je zmóžnjene, so LibreOfficeDev do składa začita, hdyž so ličak startuje, abo hdyž so LibreOfficeDev znowa startuje. Hdyž je začitany, so čas za wočinjenje LibreOfficeDev redukuje. Symbol so tež systemowemu žłobikej přidawa. Klikńće z prawej tastu na symbol, zo byšće meni za wočinjenje nowych abo eksistowacych dokumentow pokazał, a za zastajenje spěšneho startowaka.

## Datajowe připokazanja LibreOfficeDev

### Standardne nałoženja Windows

Wuwołajće zrjadowanje datajowych přirjadowanjow Windows. Tute tłóčatko so po prawidłach zrjadowanja datajowych přirjadowanjow zadźeržuje, z kotrymiž so „Standard-Apps“ in Windows 7, 8 a 8.1 wočinjeja; a zo by zdźělenku pokazało, kak so da aplet we Windows 10 wočinić.

Prošu podpěrajće nas!