Wotměnjate předłohi strony na runych a njerunych stronach.

Wobsah

# Wotměnjate předłohi strony na runych a njerunych stronach

LibreOfficeDev móže wotměnjate předłohi strony awtomatisce na rune (lěwe) a njerune (prawe) strony we wašim dokumenće nałožić. Móžeće na přikład předłohi strony wužiwać, zo byšće hłowowe a nohowe linki na runych a njerunych stronach pokazał. Aktualna předłoha strony so deleka w statusowej lajsće w dźěłowym wobwodźe pokazuje.

## Wotměnjate předłohi strony konfigurować

1. Wubjerće Napohlad – Formatowe předłohi a klikńće potom na symbol Předłohi strony.

2. Klikńće w lisćinje předłohow strony z prawej tastu na „Lěwa strona“ a wubjerće Změnić.

3. Klikńće na rajtark Powšitkowne.

4. Wubjerće „Prawa strona“ w polu Přichodna předłoha a klikńće potom na W porjadku.

5. Klikńće w lisćinje předłohow strony z prawej tastu na „Prawa strona“ a wubjerće Změnić.

6. Wubjerće „Lěwa strona“ w polu Přichodna předłoha a klikńće potom na W porjadku.

7. Go to the first page in your document, and double-click "Right Page" in the list of page styles in the Styles deck.

Zo byšće jednej z předłohow strony hłowowu linku přidał, wubjerće Zasadźić – Hłowowa a nohowa linka – Hłowowa linka a potom předłohu strony, kotrejž chceće hłowowu linku přidać. Zapodajće we wobłuku hłowoweje linki tekst, kotryž chceće jako hłowowu linku wužiwać.

Zo byšće jednej z předłohow strony nohowu linku přidał, wubjerće Zasadźić – Hłowowa a nohowa linka – Nohowa linka a potom předłohu strony, kotrejž chceće nohowu linku přidać. Zapodajće we wobłuku nohoweje linki tekst, kotryž chceće jako nohowu linku wužiwać.

Jeli nochceće, zo so hłowowa linka abo nohowa linka na titulnej stronje wašeho dokumenta jewi, připokazajće titulnej stronje předłohu „Prěnja strona“.

## Ćišćenje prózdnych stronow potłóčić

Jeli dwě runej abo dwě njerunej stronje direktnje jedna na druhu w dokumenće slědujetej, budźe Writer po standardźe prózdnu stronu zasadźić. Móžeće tomu zadźěwać, zo so tute awtomatisce generěrowane prózdne strony ćišća a do PDF eksportuja.

1. Wubjerće LibreOfficeDev – NastajenjaNastroje – Nastajenja… – LibreOfficeDev Writer – Ćišćeć.

2. Wotstrońće hóčku z kašćika Awtomatisce zasadźene prózdne strony ćišćeć.

Podobne temy

Předłohi strony wutworić a nałožić

Wo hłowowych a nohowych linkach

Dialog Łamanje zasadźić

Prošu podpěrajće nas!