Wobsah

# Sektory a segmenty rysować

Symbolowa lajsta Elipsa nastroje za rysowanje elipsow a kruhow wobsahuje. Móžeće tež segmenty a sektory kruhow a elipsow rysować.

### Zo byšće sektor kruha abo elipsy rysował:

1. Wočińće symbolowu lajstu Kružki a elipsy (zestarjene) a klikńće jedyn ze symbolow Kružny wurězk abo Elipsowy wurězk Pokazowak myški so do nitkoweho křiža z małym wurězkowym symbolom přetworja.

2. Stajće pokazowak myški na kromu kruha, kotryž chceće rysować a ćehńće, zo byšće kruh wutworił.

   Hdyž ze srjedźizny ćahaće, zo byšće kruh wutworił, tłóčce ⌥ optionAlt, mjeztym zo ćahaće.

3. Pušćće tastu myški, hdyž kruh ma požadanu wulkosć. Linija, kotraž kružnemu radiusej wotpowěduje, so w kruhu jewi.

4. Pozicioněrujće pokazowak myški, hdźež ma prěnja hranica wurězka być a klikńće.

   Dokelž radiusowa linija, kotraž pokazowakej slěduje, je na kružnych hranicach wobmjezowana, móžeće něhdźe w dokumenće kliknyć.

5. Pozicioněrujće pokazowak myški, hdźež ma druha hranica wurězka być a klikńće. Dospołny wurězk so pokaza.

Zo byšće segment kruha abo elipsy rysował, wuwjedźće kroki za wutworjenje wurězka na zakładźe kruha.

Zo byšće elipsowy łuk rysował, wubjerće jedyn łukowych symbolow a wuwjedźće samsne kroki kaž za wutworjenje kružneho wurězka.

Podobne temy

Křiwki rysować

Prošu podpěrajće nas!